MUP RS: Zabrana održavanja skupa - BIGportal.ba\nMUP RS: Zabrana održavanja skupa\n18 Jula, 2019 18 Jula, 2019 0149\nDavidova majka Suzana Radanović danas je od strane MUP-a RS dobila rješenje o zabrani održavanja skupa u nedjelju 21. 7. 2019. godine, saopšteno je iz grupe Pravda za Davida.\n”Mi kao neformalna grupa građana osuđujemo potez MUP-a Republike Srpske pogotovo zbog činjenice da je navedeni skup zatražila majka ubijenog Davida Dragičevića. U zahtjevu za održavanje skupa navedeno je da se ne bi koristili transparenti ni ozvučenje i da bi broj okupljenih bio maksimalno 50. Uprkos tome, održavanje skupa je zabranjeno.\nOd mjeseca marta do danas su podnesena od strane pojedinaca (fizička lica imenom i prezimenom) ukupno 4 zahtjeva MUP-u za održavanje mirnog okupljanja na Trgu Krajine povodom nerazjašnjenog ubistva Davida Dragičevića, ali svaki put do sada je policija donosila rješenje o zabrani održavanja što dokazuje i potvrđuje ono što sve vrijeme govorimo – ljudima koji podržavaju porodicu Dragičević u borbi za pravdu za njihovo ubijeno dijete je zabranjeno okupljanje na Trgu Krajine. Na taj način se po ko zna koji put krše osnovna ljudska prava (prije svega pravo na okupljanje) koja su garantovana Ustavom ove zemlje, što smatramo apsolutno poražavajućim i neprihvatljivim”, navodi se u saopštenju.\nDio za podršku Dodiku, dio protiv


RTS :: Niški majstor za harmonike\nRadio Beograd 1 Niški majstor za harmonike\nnedelja, 05. jul 2020, 09:05\nNiški majstor za harmonike\nU radionicu za popravku i restauraciju harmonika Dragutina Miljkovića u Nišu, najčešće dolaze muzičari zbog svojih instrumenata, ali često se svraća samo zbog druženja i prijateljskih razgovora. Tako je i ekipu emisije Kojekuda, gostoljubivi domaćin dočekao sa širokim osmehom, ljubazan i pun energije, iako, kako kaže, radi i po petnaest sati dnevno.\nNjegova ljubav prema harmonici, koja potiče još iz detinjstva, skoro celodnevni posao pretvara u uživanje i zadovoljstvo. Priču o muzici, prekrasnom instrumentu - harmonici, koja je najvažnija od svih stvari u životu majstor Dragija, kako ga svi zovu. Pričao nam je u svojoj radionici "Gadzinhanac". Ime je dobila po nadimku samog vlasnika i u njoj, kao i u životu, majstora Dragija neprikosnoveno caruje njeno veličanstvo - harmonika.\nRadio Beograd 1, nedelja, 09.05


Auto prevoznici izgubili 200 miliona, država im pomaže s 24 miliona | Nova Ekonomija\nZbog velikih gubitaka nastalih tokom pandemije, Vlada Srbije najavila je 600 evra pomoći za autobuske prevoznike po vozilu, koju će im se isplaćivati tokom šest meseci u 2021. godini. U Poslovnom udruženju drumskog saobraćaja "Srbijatransport", kažu za Novu ekonomiju da je sektor prevoza prošle godine u našoj zemlji izgubio oko 200 miliona evra zbog pandemije koronavirusa.\nPrema rečima generalnog direktora "Srbijatransporta" Gorana Aleksića, očekivani paket pomoći autobuskim prevoznicima u Srbiji je oko 24 miliona evra, odnosno za nešto manje od 6.700 autobusa.\nOn naglašava da će tačan broj prevoznika koji će dobiti tu pomoć biti poznat tokom marta, kao i da je ona namenjena privatnim poslodavcima koji nisu korisnici budžetskih sredstava.\nAleksić podseća i da je u sektoru autobuskog prevoza bilo mnogo problema i pre pandemije, a među glavne ubraja starost voznog parka, niske zarade zaposlenih, nedostatak vozača, kao sivu ekonomiju.\nSve to je kako objašnjava uticalo na funkcionalnost i efektivnost tog sektora, pa su prevoznici državi već dostavili predloge za uređenje te oblasti.\nPOMOĆ OD 600 EVRA PO AUTOBUSU SAČUVAĆE VIŠE OD 20.000 RADNIH MESTA\n"Sektorska pomoć autobuskim prevoznicima je izuzetno važna, mi smo je već puno puta pohvalili u medijima i dali punu podršku za brigu Vlade Srbije sektoru transporta", naglašava Aleksić.\nOn kaže da su prevoznici zadovoljni odlukom Vlade Srbije da im dodeli pomoć, jer im je u interesu da zadrže radnike, a dodaje i da su bile dobre i veoma značajne mere koje su za pomoć privredi donete prošle godine.\n"Privatni poslodavci odgovaraju sopstvenim kapitalom, svaka njihova pogrešna odluka za njih je vrlo skupa, teško izlaze iz toga a nisu u situaciji da sutra uzmu svoje diplome i tašne i da odu negde da rade", kaže generalni direktor "Srbijatransporta".\nREZULTATI PRE KORONE\nPrema podacima "Srbijatransporta" tokom 2019. godine sektor javnog drumskog transporta putnika u Srbiji ostvario je prihod od oko 600 miliona evra.\nTada je zaposleno oko 21 hiljadu radnika, poslovanje se odvijalo kroz 805 pravna lica, koji su imali sa oko devet hiljada autobusa.\n"Da Vlada nije prepoznala autobuske prevoznike kao ugrožen sektor kome je neophodna pomoć, pitanje šta bi bilo sa privatim firmama", smatra Aleksić.\nOn ukazuje da je obim sive ekonomije u sektoru javnog prevoza putnika tada bio 40%.\nPodseća i da je tokom vanrednog stanja, od 15. marta do 05. maja 2020. godine autobuskim prevoznicima bio zabranjen rad, pa su im zbog toga značajno smanjeni prihodi, za čak 96%.\n"U drugoj polovini 2020. godine, pad prihoda se kreće u nivou od 35% za gradske (prevoznike), do 70% za međumesne linijske prevoze i do 95% za turističke i prekogranične autobuske usluge", kaže Goran Aleksić.\nOn naglašava i da je posebno izražen pad poslovanja u međunarodnom linijskom i turističkom prevozu, ali i da će podaci o pravim rezultatima poslovanja i šteti koja je nastala biti poznati onda kada dostave izveštaji za 2020. godinu.\nMeđutim, naglašava da su prema prvim procenama, očekivani gubici u sektoru prevoza u 2020. godini preko 200 miliona evra.\nOd toga je, kako Aleksić naglašava, direktan gubitak preko 90 miliona evra (odnosno 45%), bez uračunatih troškova goriva, radne snage i direktnih troškova rada.\nNEDOSTATAK VOZAČA I DALJE PROBLEM\nU samom sektoru prevoza u Srbiji i dalje je veoma izražen problem nedostatka profesionalnih vozača, posebno vozača autobusa, "D" i "DE" kategorije, kažu u "Srbijatransportu", ali napominju i da je taj problem sada, zbog ograničenog kretanja naših građana, delimično umanjen.\n"U Srbiji postoji sistemski problem pristupa profesiji, u smislu starosne granice i uslova za polaganje vozačkog ispita za 'D' kategoriju ali i veoma duge i skupe obuke za stručnu profesionalnu kompetenciju profesionalnog vozača", kaže Goran Aleksić.\nNaglašava i da je "Srbijatransport" zbog toga uputio niz inicijativa za izemnu nekih zakonskih akata, kako bi se u procesu edukacije profesonalnih vozača primenile direktive i prakse koje važe u Evropskoj uniji.\nAleksić kaže da bi sve to trebalo na vreme da se primeni i u Srbiji, jer treba da se obezbedi kvalifikovana radna snaga, ali i da se unapredi sama bezbednost saobraćaja.\nPrema saznanjima Nove ekonomije, profesionalni vozači iz Srbije, prethodnih godina, često su odlazili u zemlje EU gde su plate mnogo veće nego u Srbiji.\nMnogima je destinacija bila Nemačka ili u Slovenija, gde sada voze kamione ili autobuse.\nU Sloveniji se zarade vozača kamiona kreću i oko 1500 evra, a motiv za odlazak u tu zemlju često je bio dobijanje dokumenata neophodnih za odlazak u Nemačku, gde su zarade veće.\nMeđu tim vozačima ima i porodičnih ljudi, čiji je motiv odlaska školovanje dece, ili otplata neke nekretnine.\nOni obično žive u kolektivnom smeštaju, ili u samom vozilu, ako voze kamion, jer tako lakše uštede novac.


Mirjana Antonović uskoro ide na suđenje sa Miroslavom Ilićem jer želi da dokaže da je on otac njenog sina Devina, a sada se ljubi sa jednim poznatim pevačem.\nIako živi u Americi, Mirjana je ovih dana u našim krajevima, a nedavno je bila u Zagrebu gde se i susrela sa popularnim pevačem Kićom Slabincem. Oni su dugogodišnji prijatelji, a Mirjana je podelila fotografiju na kojoj se danas strasno ljube. Više o njihovom odnosu pročitajte OVDE.\nInače, Mirjana Anotnović tvrdi kako je folker Miroslav Ilić Devinov otac, dok pevač već godinama izbegava DNK testiranje, a na sudu su se našli u više navrata. U tome ima podršku prijateljice Lepe Brena koja bi trebalo da svedoči na suđenju, zajedno sa Sašom Popovćem i Bobom Živojinovićem.\n"Ne volim da sretnem ni njega, ni onu njegovu NAMRGOĐENU ŽENU" Miroslav Ilić se sudi sa bivšom, a komšije nemaju lepo mišljenje o njemu


Sanela Bešić i Indira Bajramović dobile nagradu EU - BDC\nSanela Bešić i Indira Bajramović dobile nagradu EU\nNagradom se potiče rad Romkinja na zapadnom Balkanu i Turskojž\nSanela Bešić, izvršna direktorica Romskog informativnog centra – Udruženja „Kali Sara“, i Indira Bajramović, predsjednica Udruženja žena Romkinja „Bolja budućnost“, dobitnice su nagrade EU za integraciju Roma na zapadnom Balkanu i Turskoj, pod nazivom „Nepoznate heroine“.\nNagrada je dodjeljivana Romkinjama iz zemalja zapadnog Balkana i Turske, i to po dvije nagrade za svaku zemlju.\nNa ceremoniji dodjele u Briselu, ispred Bosne i Hercegovine, Bešić je dobila prvu nagradu, a Bajramović drugu nagradu za doprinos integraciji Roma i Romkinja u našoj zemlji, javio je portal Udar.\nProjekt dodjeljivanja nagrade „Nepoznate heroine“ implementirao je „Roma Active Albania“, a finansirala Evropska unija.\nNagradom se potiče rad Romkinja na zapadnom Balkanu i Turskoj, koje su „nepoznate heroine“ zajednice, a ključni su akteri za poboljšanje socijalne integracije Roma u Albaniji, Bosni i Hercegovini, Crnoj Gori, Srbiji, Makedoniji, Kosovu i Turskoj.\nizvor: avaz.ba / foto: udar\nPrevious articleVučić optužio opoziciju za navođenje demonstranata na nasilje\nNext articleDanas se obilježava Međunarodni dan sreće


PREMIJER PRELOMIO: Aleksandar Vučić ne ide na utakmicu sa Albanijom! (INFO) | DNEVNE\nPREMIJER PRELOMIO: Aleksandar Vučić ne ide na utakmicu sa Albanijom! (INFO)\nVučić je fudbalerima Srbije poželeo uspeh i pobedu, ali ih je i zamolio da se bore za grb i zastavu Srbije\nPremijer Srbije Aleksandar Vučić odlučio je da ne prisustvuje fudbalskoj utakmici Albanija-Srbija, u Elbasanu, zbog politizacije tog sportskog događaja, a od albanskih vlasti je zatražio da svim građanima Srbije obezbede punu sigurnost pre, tokom i posle meča. “Zbog nesvakidašnje politizacije jednog sportskog događaja, posle više telefonskih razgovora sa premijerom Albanije Edijem Ramom, doneo sam odluku da ne putujem u Elbasan, kako bi glavni akteri fudbalske utakmice bili sportisti”, kaže Vučić u pismu javnosti, povodom utakmice.\n“Zahtevam od albanskih vlasti da svim građanima Srbije, koji budu prisustvovali ovom sportskom događaju, obezbede punu sigurnost pre, za vreme i posle održavanja utakmice”, naglasio je Vučić u pismu.\n“Znam dobro da je i danas lakše i popularnije podizati tenzije, jer uvek je jednostavnije izabrati liniju manjeg otpora i prikloniti se mrnji umesto racionalnom sagledavanju budućnosti. Ipak, smatram da su albanski premijer Edi Rama, kao i rukovodstvo Srbije, razmenom najboljih studenata, poslali važnu poruku ne samo našim narodima, već i celokupnom svetu, da ozbiljno i odgovorno gledamo u budućnost regiona,Srbije i Albanije”, poručio je premijer Srbije.\n“Poručujem da ću ih, bez obzira na to da li će pobediti ili izgubiti, kao predsednik Vlade sačekati i poželeti im mnogo novih pobeda u budućnosti, navodi se u pismu premijera Vučića.\nPodsetimo i da je Albanac Ismail Morina, koji je prošlog otkobra na stadionu Partizana tokom meča dva tima upravljao dronom, koji je izazvao prekid meča, uhapšen zbog sumnji da je pripremao napad na srpskog premijera i nove incidente u Tirani i Elbasanu.\nAlbanija i Srbija u četvrtak od 20.45 igraju meč kvalifikacija za plasman naEvropsko prvenstvo 2016. godine u Francuskoj.


TOPLOTNI UDAR OD NEDELJE U Bosnu stižu TROPSKE VRUĆINE i dug period bez padavina\nDežurni meteorolog u Republičkom hidrometeorološkom zavodu Srpske, Milica Đorđević, upozorila je da se u Srpskoj od sutra očekuje veoma toplo vreme i duži period bez padavina.\nĐorđevićeva je navela da se iduće sedmice očekuje izuzetno toplo vreme sa temperaturom iznad 38 stepeni Celzijusovih.\nPrema njenim rečima, u utorak, srijedu i četvrtak, 1, 2. i 3. avgusta, ponegde će temperatura biti i oko 40 stepeni Celzijusovih.\n- Upozorenje na vrućine izdato je danas, a toplotni udar kreće od nedelje, 30. jula, kada će biti izdat i narandžasti meteoalarm - rekla je Đorđevićeva.\nOna je dodala da će početkom sledeće sedmice ovaj alarm najverovatnije biti crven.\n- Zbog toga su na snazi upozorenja na visoku temperaturu i činjenicu da će zbog izostanka padavina doći do suše, pogoršanja situacije u vodosnabdevanju, a biće povećana i mogućnost za izbijanje požara - istakla je Đorđevićeva.\nOna ističe da najave značajnijeg osveženja u bližem periodu nema, dok bi krajem sledeće sedmice temperatura trebalo da bude za koji stepen niža.\n- Daleko od toga da će to biti znatno svežije vreme, ali je dobro došao i pad temperature za nekoliko stepeni, koja bi u tom periodu trebalo da bude 35 ili 36 stepeni Celzijusovih - rekla je Đorđevićeva.\nOna je navela da prognoza pokazuje da bi druga polovina avgusta trebalo da bude podnošljivija, jer se očekuje nešto niža temperatura, ali bez znatnijih padavina.\n- U tom periodu moglo bi biti uslova za lokalne nestabilnosti, što znači da bi moglo biti nešto češćih pljuskova sa grmljavinom - rekla je Đorđevićeva.


Zvezda - Na Levski za 300 dinara - Sportske.net\nZvezda - Na Levski za 300 dinara\nKošarkaški klub Crvena zvezda Telekom objavio je datime početka prodaje i cene karata za predstojeći duel prvog kola ABA lige sa Levskim iz Sofije.\nKošarkaška sezona za srpske klubove koji igraju u ABA ligi počinje za vikend a prvi će na teren izabranici Dejana Radonjića koji u petak dočekuju novajliju iz Sofije.\nDuel Crvene zvezde Telekom i Levskog zakazan je za petak 3. oktobra od 19 časova u hali "Pionir" a marketing služba podsetila je navijače da će karte biti puštene u prodaju u četvrtak na svim poslovnicama "Eventima".\nKarte za predstojeći meč koštaju 300 (tribine), 500 (parter), 700 (plava i bela loža), 900 (loža) i 5000 dinara (mesta uz teren).\nU petak će ulaznice moći da se kupe na biletarnicama hale "Pionir" u periodu od 12 časova do početka utakmice a vlasnici sezonskih karata ne treba da zaborave da od duela sa Levskim počinje Zvezdina "Tiket liga".


Zabranjene posete u svim objektima Gerontološkog centra - YU ECO RTV\nNaslovna / Društvo / Zabranjene posete u svim objektima Gerontološkog centra\nZabranjene posete u svim objektima Gerontološkog centra\nGoran 29 јуна, 2020\tDruštvo Napiši komentar 41 Pregledi\nOd jutros su opet zabranjene posete korisnicima u sva tri objekta Gerontološkog centra Subotica. Ovu odluku doneo je pokrajinski sekretar za socijalnu politiku, demografiju i ravnopravnost polova zbog novonastale epidemiološke situacije i u cilju sprečavanja širenja infekcije kovid-19.\nKako objašnjavaju u Gerontološkom centru, jutros je u njihovu ustanovu stigla naredba koja se odnosi na sve ustanove socijalne zaštite, kojom se nalaže zabrana poseta korisnicima usluga smeštaja u sistemu socijalne zaštite.\nKako kažu u Gerontološkom centru, prijem novih korisnika za uslugu smeštaja nije stopiran. Međutim, novi stanar mora uz ostalu neophodnu dokumentaciju , dostaviti i dokaz da nije zaražen korona virusom, uz važeći pi-si-ar test ne stariji od 72 sata.\nIz Gerontološkog centra obaveštavaju srodnike da se sve unapred zakazane posete odlažu do daljnjeg, te da će svi koji su imali zakazane termine posete o odlaganju poseta biti i pismeno obavešteni.\nPrethodna Carinici na Horgošu otkrili 75.000 neprijavljenih evra\nSledeća Sezona nabavke ogreva u toku


Počinje štednja gasa: Dve evropske zemlje uvode hitne i "upozoravajuće" mere | Glasnacije.rs\non 20. June 2022.\nHolandija je danas saopštila da će aktivirati fazu plana za energetsku krizu pod nazivom “rano upozorenje”.\nNaime, ukinuće ograničenje proizvodnje u termoelektranama na ugalj, jer nastoji da smanji oslanjanje na ruski gas u jeku rata u Ukrajini.\nHolandija, koja je uvozila 15 odsto svog gasa iz Rusije, već kupuje LNG (tečni prirodni gas) i smanjuje potrošnju gasa, ali bi se ipak mogla suočiti sa nestašicom ove zime, prenosi Rojters.\n”Sa ovim merama, manje novca će pristići Putinu”, rekao je holandski ministar energetike Rob Jeten.\nFaza “ranog upozorenja” trofaznog plana zemlje upozorava korisnike, regulatore i vlade na konkretnu pretnju od nestašice gasa. Rojters dodaje da plan takođe uključuje “alarmnu” i “vanrednu” fazu, mada ostaje nejasno kako će se racionalizovati snabdevanje gasom za industrijske korisnike u slučaju fizičkih nestašica.\nOčekuje se da će Holandija ukidanjem ograničenja za proizvodnju energije na ugalj uštedeti dve milijarde kubnih metara gasa godišnje. Rojters navodi da je ta zemlja već ograničila proizvodnju na 35 odsto kapaciteta u svojim elektranama na ugalj kako bi umanjila emisiju ugljen-dioksida. Holandska Vlada je takođe objavila planove za proizvodnju 2,8 milijardi kubnih metara gasa iz gasnog polja Groningen do oktobra 2023.\nDanska aktivirala prvi korak plana hitnog snabdevanja\nDanska agencija za energetiku saopštila je danas da je aktivirala prvi korak trostepenog plana hitnog snabdevanja gasom, što zapravo znači strože praćenje tržišta, zbog neizvesnosti u pogledu isporuke gasa iz Rusije.\nKako se navodi u saopštenju agencije, isporuke gasa za sada su zagarantovane, prenosi Rojters.\nDanska agencija je pozvala potrošače i kompanije da smanje potrošnju i navela da ima plan za vanredne situacije u slučaju prekida isporuke gasa.\n“Rano upozorenje znači da može doći do situacije sa značajno pogoršanom situacijom u snabdevanju gasom. To je signal za igrače na tržištu gasa da se pripreme za pravu krizu u snabdevanju”, navodi se u saopštenju agencije.


100 godina od proboja Solunskog fronta - Balkanska\nPomoćnik gradonačelnika Beograda Andreja Mladenović položio je venac na spomenik Neznanom junaku na Avali, povodom stogodišnjice od proboja Solunskog fronta.\n“Srpska vojska je tada pokazala neverovatnu hrabrost i odlučnost, prelazeći stotine kilometara u rekordnom roku, tako da ni savezničke trupe nisu uspevale da je prate. Želja za slobodom i oslobađanjem svoje zemlje bila je jača od postojećih strategija vojnog napredovanja, što će sigurno ostati zabeleženo u istoriji ratovanja”, rekao je Mladenović.\n“U periodu od 19. oktobra do 1. novembra, manifestacijom “Dani slobode” i nizom pratećih događaja, obeležićemo veliku godišnjicu koju će ceo svet slaviti. Smatramo da bi dva velika datuma, oslobađanje Beograda u Prvom i Drugom svetskom ratu, na ovaj način trebalo da se spoje. Zajedno sa Ministarstvom za rad, socijalna i boračka pitanja, Vojskom Srbije i ambasadama savezničkih zemalja, obeležićemo ovaj veliki jubilej. U program manifestacije biće uključeno i dosta dece, koja će u školama kroz javni čas dobiti pravu informaciju o svemu što se dešavalo pre 100 godina”, dodao je pomoćnik gradonačelnika.\n“Manifestacija “Dani slobode” je nešto čime bi trebalo da se ponosimo, jer ovaj narod nikada nije mogao da trpi okupaciju i ropstvo. Hvala svima koji su dali svoje živote kako bismo danas živeli u slobodnom gradu i slobodnoj zemlji”, zaključio je Mladenović.\nTags: ANDREJA MLADENOVIĆ, PRVI SVETSKI RAT, SOLUNSKI FRON, VOJSKA SRBIJE


Rusija I Srbija Grade Vazdušni Most\nZbog isporuke humanitarne pomoći Srbiji između dve zemlje biće izgrađen vazdušni most, a ruski avioni će u naredna dva dana – petak i subotu – dopremati svu medicinsku pomoć. Već sutra u Srbiju stiže osam ruskih lekara i drugog osoblja, kao i oprema za dezinfekciju.\nPrvi „iljušini“ sa medicinskom pomoći koju Rusija šalje Srbiji zbog rastuće pandemije korona virusa stižu u Beograd već u petak, 3. aprila. Obim ruske pomoći Srbiji zvanično nije saopšten, ali izvori Sputnjika navode da je reč o „ogromnom italijanskom tipu pomoći“.\nFoto: Rusija ima najbolje letelice na svetu\nRusija tradicionalni prijatelj Srbije\nKremlj je prethodno saopštio da je u duhu tradicionalno prijateljskih rusko-srpskih odnosa dogovoreno da se pruži humanitarna pomoć Srbiji u cilju borbe protiv širenja infekcije. Ta pomoć, kako se navodi, uključuje i slanje stručnjaka i biće realizovana na liniji Ministarstva odbrane Rusije.\nPredsednik Srbije Aleksandar Vučić je nakon telefonskog razgovara sa predsednikom Rusije Vladimirom Putinom, rekao da je današnji razgovor potvrda izvanrednih strateških odnosa i najbližeg prijateljstva dveju zemalja, ali i pokazatelj obostrane solidarnosti i međusobnog poverenja da zajedničkim snagama suzbijemo velikog, nevidljivog neprijatelja kakav je COVID 19.\nPrethodni tekstTviter ugasio 8.558 SNS naloga\nSledeći tekstLUKAŠENKO: Ovo s koronom je globalna psihoza i neće još dugo. Uzdam se u Trampa (VIDEO)\n18 aprila, 2021 1


Datum objave: 23.10.2019 14:50\nKoalicija organizacija za ženska prava na Zapadnom Balkanu poziva organizacije civilnog društva (OCD) u regionu da podnesu prijedloge projekata koji će unaprijediti ženska radna prava i uticati na smanjenje diskriminacije na osnovu pola. Predviđeno je da grant u vrijednosti od 200.000 EUR bude dodijeljen za 14 projekata organizacija civilnog društva koji će se realizovati tokom 2020. i 2021. godine. Nedavno objavljeni rezultati Istraživanja o rodno zasnovanoj diskriminaciji u oblasti rada na Zapadnom Balkanu upućuju na to da je na Zapadnom Balkanu diskriminacija na osnovu pola u oblasti rada rasprostranjena i predstavlja ključnu barijeru koja podriva učešće žena u radnoj snazi.\nSve organizacije civilnog društva koje su zainteresovane za podnošenje prijedloga projekata, pozvane su da prisustvuju informativnoj sesiji koja će se održati: 24.10.2019, 12 časova, Banja Luka, EU Info centar 28.10.2019, 12 časova, Sarajevo, NETWORKS\nSvu potrebnu dokumentaciju za apliciranje na Poziv (Call for proposal, Application form, Logical Framework i Budget proposal) možete pronaći na linku: https://womensnetwork.org/kosovo-womens-fund/call-for-applications/?fbclid=IwAR1IWHQzU_JQ8cZS9Gls3TDYoKNtJOtyPc4OIqKmRNMnqpLDziSiLU1qAak\nGrantovi koji će biti dodijeljeni na osnovu ovog Poziva su dio regionalnog projekta „Unapređenje ženskih radnih prava“, koji implementira Koalicija organizacija za ženska prava – Mreža žena Kosova, Fondacija Kvinna till Kvinna iz Švedske preko svog predstavništva u Srbiji, Reactor – Istraživanje u akciji iz Sjeverne Makedonije, Centar rodnog saveza za razvoj (GADC) iz Albanije, Helsinški parlament građana Banja Luka (HPGBL) iz Bosne i Hercegovine (BiH), i Centar za prava žena (CPŽ) iz Crne Gore, a koji finansira Evropske unija i sufinasira Švedska agencija za međunarodni razvoj i saradnju.\nGlavni cilj ovog zajedničkog projekta je da se osnaže različite organizacije civilnog društva (OCD) da efikasno pozivaju relevantne institucije na odgovornost za primjenu zakona protiv diskriminacije u vezi sa ženskim radnim pravima.


Foto: Printskrin Instagram Snežana Borjan / screenshot\nGeneralna proba za šampiona države je uspela, crveno-beli su u utorak uveče pobedili Borac iz Banjaluke sa 3:0 i tako potvrdili da su u dobroj formi pred start Superlige.\nMilan Borjan, jedan od ljubimaca „delija”, iskoristio je slobodan dan da uživa u društvu supruge Snežane i sina Filipa u njihovoj porodičnoj kući. Spas od tropskog dana potražili su u bazenu koji je smešten u dvorištu njihovog doma.\nAtraktivna Snežana je objavila fotografiju gde je cela porodica na okupu i tako izazvala salve pozitivnih komentara.\nInače, dobro je poznato da je golman Zvezde izuzetno vezan za porodicu i da svaki slobodan trenutak koristi kako bi proveo sa najdražima. Snežana, opšte je poznato, ne propušta partije svog supruga koje se igraju na „Marakani”.\nNema sumnje, poslednje dane pred start novih izazova, Borjan provodi najkvalitetnije moguće.\nVIDEO: Milan i Snežana Borjan gosti Blica


Hapšenje Ratka Mladića uvećava šansu da državljani Srbije služe kaznu u domovini - Dnevni list Danas\nPočetna » Društvo » Hapšenje Ratka Mladića uvećava šansu da državljani Srbije služe kaznu u domovini\nU FOKUSU - Stiven Rap, ambasador Sjedinjenih Država za pitanje ratnih zločina, u poseti Beogradu\nHapšenje Ratka Mladića uvećava šansu da državljani Srbije služe kaznu u domovini\nAmbasador Sjedinjenih Američkih Država za pitanje ratnih zločina Stiven Rap sastao se juče sa Rasimom Ljajićem i Vladimirom Vukčevićem, koordinatorima Akcionog tima za saradnju sa Haškim tribunalom.\n0Piše: I. Pejčić 16. oktobra 2009. 19.35\nLjajić za Danas kaže da je sa Rapom razgovarao o svim aspektima saradnje Srbije sa Tribunalom.\n– Američkog ambasadora sam izvestio o svim aktivnostima i merama, koje činimo kako bi se preostali haški optužnici – Ratko Mladić i Goran Hadžić, što pre našli u Hagu. Ambasador Rap je izrazio očekivanje da će Srbija uskoro rešiti pitanje preostalih haških optuženika, kao što ih je i dosad uspešno rešavala – rekao je Ljajić. On dodaje da je ambasador Rap istakao i da SAD pozdravljaju opredeljenost srpskih vlasti za ostvarenje potpune saradnje sa Tribunalom, što je izuzetno važno za proces suočavanja sa prošlošću, vladavinu prava i pomirenje u regionu. Prema Ljajićevim rečima, Rap će o svojim pozitivnim utiscima o saradnji Srbije sa Tribunalom izvestiti i svoje buduće sagovornike iz međunarodne zajednice, odnosno da je njegov utisak da je Srbija spremna da u što kraćem vremenskom roku reši pitanje preostalih haških begunaca.\n– Sa ambasadorom Rapom razgovarao sam i o inicijativi da Srbija potpiše sporazum sa Tribunalom da lica koja su pravosnažno osuđena pred Haškim sudom kazne zatvora izdržavaju u zemljama čiji su državljani – ističe Ljajić. Prema njegovim rečima, ambasador Rap je uverio srpske zvaničnike da razume taj zahtev Srbije, ali i napomenuo da trenutno ima prepreka koje treba otkloniti kako bi se realizovala ta inicijativa.\nLjajić je naveo da je Rap poručio da bi „sam čin hapšenja Mladića uvećao šansu Srbije da osuđenici koji imaju njeno državljanstvo kaznu služe u Srbiji“.\nTužilac za ratne zločine Vladimir Vukčević ocenio je za naš list da je sastanak sa ambasadorom Rapom bio izuzetno konstruktivan.\n– To je bio sastanak profesionalaca koji se potpuno razumeju – ističe Vukčević. Prema njegovim rečima tokom sastanka, ambasador Rap je izrazio potpunu podršku radu Tužilaštva za ratne zločine.\n– Konstatovali smo napredak, koji je pomenut i u izveštaju Evropske komisije – objašnjava Vukčević.\nPodsetimo, u izveštaju Evropske komisije ocenjeno je da tužilac Vladimir Vukčević radi izuzetno efikasno, u veoma teškim uslovima. Takođe je navedeno i da Tužilaštvo za ratne zločine trenutno vodi oko 100 istraga, dok je u toku 12 suđenja.\nAmbasador Rap je tokom razgovora sa Vukčevićem istakao i neophodnost da se unapredi i regionalna saradnja, a pogotovo da se prevaziđu problemi oko potpisivanja sporazuma o saradnji između BiH i Srbije.\n– Tema razgovora je bila i sporazum sa Odeljenjem za specijalne istrage SAD na temu ratnih zločina. Razgovarali smo i o postojećim predmetima, a ambasadora je interesovao i slučaj braće Bitići – ističe Vukčević.


Junski ispit ključan za evropski put | BL Portal\nSastanak na najvišem političkom nivou predstavnika EU i BiH prolongiran je za polovinu juna, što, prema nekim mišljenjima, ide na ruku domaćim liderima, jer dobijaju još vremena da ispune ono što od njih očekuje zvanični Brisel, a s ciljem sticanja kandidatskog statusa.\nUslove koje BiH mora da ispuni da bi napredovala na putu ka članstvu u EU i započela pregovore o pristupanju objelodanjeni su u maju 2019. godine, a upućeni naglašavaju od tada da su lideri dobili izuzetno teške zadatke i da je u ovom momentu nemoguće prognozirati kada će biti napravljen taj drugi korak, ali i da ima šanse ako se bude radilo.\nČetvrti sastanak Savjeta za stabilizaciju i pridruživanje između EU i BiH, koji je prilika da se vidi šta je do sada urađeno na evropskom putu, trebalo je da, prema okvirnom terminu saopštenom polovinom marta, bude danas, ali je na zahtjev evropskih predstavnika, kako je potvrđeno za “Glas Srpske”, odgođen za drugu polovinu juna.\nPlanom koji je, uz najavu tog sastanka, ranije usvojen na sjednici Savjeta ministara BiH predviđeno je da će delegacije predvoditi potpredsjednik Evropske komisije Jozef Borelj i predsjedavajući Savjeta ministara Zoran Tegeltija.\nNa toj martovskoj sjednici Savjeta ministara usvojen je i niz zaključaka da bi što prije bile pokrenute aktivnosti na pripremi, usaglašavanju i usvajanju pozicije u procesu stabilizacije i pridruživanja, a zadaci su podijeljeni domaćim institucijama. U tom lancu institucija je Direkcija za evropske integracije (DEI), čiji je zadatak izrada nacrta pozicije BiH o procesu stabilizacije i pridruživanja, dok Ministarstvo inostranih poslova treba da napravi osvrt na pitanja političkog dijaloga i odnosa BiH i EU, kao i regionalne saradnje te onih iz oblasti zajedničke spoljne i bezbjednosne politike.\nDirektor DEI Edin Dilberović potvrdio je za “Glas Srpske” da je sastanak prolongiran za 22. jun na zahtjev Evropske komisije.\n– Mi smo svoj dio završili, a zvanični dokument će biti usvajan pred sam odlazak u Brisel. Imamo još vremena – istakao je Dilberović, koji je ranije rekao da bi odluka o kandidatskom statusu koju donose zemlje EU, za BiH bila pozitivan psihološko-politički korak naprijed, jer postoji konsenzus političara o evropskim integracijama.\nČlan Odbora za stabilizaciju i pridruživanje između Parlamenta BiH i Evropskog parlamenta Lazar Prodanović ističe da domaćim vlastima prolongiranje ovog roka odgovara, ali pod pretpostavkom da budu ispunjena tri uslova.\n– Radi se o izmjenama i dopunama zakona o javnim nabavkama, koji je već u parlamentarnoj proceduri, zatim izmjeni zakona o sukobu interesa te o Visokom sudskom i tužilačkom savjetu. Ako bude dovoljno mudrosti, kao i spremnosti na kompromis, u smislu dodatnih amandmana, mislim da bi to bila pozitivna vijest, u smislu ispunjavanja uslova i pozitivnih signala iz EU. U ranijim razgovorima jun se pominjao kao ozbiljan rok da bude stavljena tačka na ova pitanja – istakao je za “Glas” Prodanović, koji je i zamjenik predsjedavajućeg Zajedničke komisije za evropske integracije Parlamenta BiH.\nSporazumom o stabilizaciji i pridruživanju između Evropskih zajednica i njihovih država članica i BiH osnovan je Savjet za stabilizaciju i pridruživanje. Cilj je nadzor primjene i sprovođenja tog sporazuma i razmatranja važnih bilateralnih i međunarodnih pitanja od obostranog interesa. Čine ga članovi Savjeta EU i Evropske komisije te članova Savjeta ministara.\nTags: BiH, EU, Evropski put


Nemačka Levica: I Srbija zaslužuje pravdu\nTanjug 24. aprila 2021. 07:03\nBERLIN – Ministar inostranih poslova Nemačke Hajko Mas trebalo je da se pokloni u Tašmajdanskom parku žrtvama NATO bombardovanja RTS-a, smatra nemačka stranka “Levica” (Die Linke) i dodaje da i Srbija zaslužuje pravdu, a ne da sama oplakuje žrtve rata.\n“Mas je trebalo da u centru Beograda, u Tašmajdanskom parku položi cveće na spomenik koji seća na 16 zaposlenih RTS-a, koji su ubijeni 23.aprila tokom noći od NATO bombi”, navodi “Levica”.\n„Masov prethodnik nekadašnji vicekancelar Joška Fišer i tadašnji kancelar Gerhard Šreder snose odgovornost za ovaj zločin u srcu glavnog grada Srbije. Oni su bili ti koji su nemačke vojnike, po prvi put od 1945., ponovo poslali u napadački rat suprotan međunarodnom pravu, uz vođstvo SAD, obrazložen lažima”, ističe nemačka parlamentarna partija.\nDo današnjeg dana, konstatuje „Levica“, kao i svi drugi ratni zločinci iz ratnih NATO nacija, nisu kažnjeni.\n„Za razliku od Socijaldemokratske partije (SPD) i koalicije „90/Zeleni”, “Levica” se pridržava politike mira – rat i učešće u vojnim misijama Bundesvera pod nama neće biti”, naglašava se u objavi na društvenim mrežama.


Vojska Velike Britanije raspolaže sa 30 "buba dronova"\nVojska Velike Britanije kupila je 30 "buba dronova", koje teže po 200 grama i veličine su mobilnog telefona. Proizvodi ih kompanija BAE Sistems u saradnji sa UAVTEK-om.\n- Dronovima baterija traje oko 40 minuta, otporni su na loše vremenske >> Pročitaj celu vest na sajtu SrbijaDanas.com << prilike, uključujući i vetar brzine veće od 80 kilometara na sat - saopštio je proizvođač.\n- Oni omogućavaju da vojnici vide šta ih čeka iza sledećeg brda, rade autonomno i daju trupama vizuelni pregled na frontu. U kombinaciji sa drugim informatičkim uređajima, snimci koje oni šalju mogu biti deljeni u više jedinica, omogućavajući tako komandantima da uvide šta se događa i kako da reaguju u borbi - rekao je Džejms Džerard, jedan od čelnika kompanije BAE Sistems.


Istorijska odluka o “pomognutom samoubistvu” – Krstarica\nIstorijska odluka o “pomognutom samoubistvu”\nTanjug 23. novembra 2021. 10:21\nRIM – Prvi put u Italiji pacijentu koji je pati od neizlečive bolesti je zakonski dopušteno takozvano “medicinski pomognuto samoubisto”, prenoe italijanski mediji, koji slučaj ocenjuju kao istorijski.\nAgencija Ansa donosi detalje da se radi o 43-godisnjem čoveku, čije ime se ne navodi, iz regije Marke koji je nakon saobraćajne nesreće pre 13 godina ostao trajno paralizovan, a u životu ga održvaju medicinski aparati.\nDo sada su Italijani, koji su zbog neizlečive bolesti ili trajnog invaliditeta, želeli da na ovaj način okoncaju život, putovali u Svajcarsku gde je „pomognuto samoubisto“ zakonski dozvoljeno.\nU Italiji još uvek ne postoji zakon koji dozvoljava „pomognuto samoubisto“, ali jedna sudska odluka u drugom slučaju, ponzatom kao „Košoni“, prema imenu disk dzokeja koji je uz pratnju prijatelja završio život u jednog klinici u Švajcarskoj otvorila put i drugima koji to žele da urade u Italiji.\nIpak odluka ni u ovom istorijskom slučaju nije bila ni laka ni brza.\nNakon 13 meseci i konsultacija sa različitim lekarima utvrđeno je da je bolest neizlečiva, da pacijent trpi bolove i da je svesno doneo odluku o „medicinski pomognutom samoubistu“.\nNakon povlačenja Kurc ima pravo na 11.000 evra mesečno\nBajden zbog Omikrona poostrava pravila putovanja


Neda je uz pesmu "Bomba" pokazala kako peva i igra, uz četiri plesača na sceni, koji su je skidali i nosili.\nOna se i te kako potrudila da publici priredi šou, a zvučala je odlično, kako se i očekivalo od nje.\n- Ova Beovizija je fenomenalna, organizacija, produkcija, svaka čast! - kazala je Neda malo posle nastupa.\nKroz nekoliko minuta usledili su razgovori takmičara sa voditeljima, pa je devojka iz Amvon dua, koji je nastupio jedanaesti, otkrila da je pred Beoviziju saznala da je - trudna!\nVoditeljka Kristina Radenković sa takmičarkom, koja je otkrila da je u drugom stanju\nOvo su svi ispratili uz ovacije, a ona nije krila sreću pa se sve vreme smejala.\nVIDEO Neda Ukraden na Beoviziji poručila da je BOMBA


U privredu Novog Grada plasirano 20 miliona KM i otvoreno 500 novih radnih mjesta | Bosna Bank International\nU privredu Novog Grada plasirano 20 miliona KM i otvoreno 500 novih radnih mjesta\nU prisustvu brojnih građana, klijenata i poslovnih partnera danas je u prostorijama Općine Novi Grad Sarajevo otvorena poslovnica BBI banke. Simboličnim presijecanjem vrpce, poslovnicu su otvorili Semir Efendić, načelnik Općine Novi Grad i Amer Bukvić, generalni direktor BBI banke. Ovo je druga poslovnica BBI banke u ovoj općini, a zapošljavat će četiri uposlenika.\n“Otvaranjem druge poslovnice na području ove Općine želimo biti još bliže našim klijentima i omogućiti im vrhunski kvalitet usluge. U Novom Gradu smo se uglavnom fokusirali na podršku malim i srednjim preduzećima kroz posebnu liniju namijenjenu ovoj kategoriji klijenata koju realiziramo u saradnji sa Općinom. Ponosni smo da možemo reći da je putem ove linije do sada plasirano skoro 20 miliona KM što je rezultiralo otvaranjem novih 500 radnih mjesta. Privrednici mogu koristiti sredstva po stopama od 0,49% kratkoročno i već od 1.49% do 2,99% dugoročno“, kazao je na otvaranju Bukvić.\nNovootvorena poslovnica BBI banke savremeni je centar koji zadovoljava sve standarde modernog bankarskog poslovanja. Njenim otvaranjem dodatno je upotpunjen i uljepšan objekat naše zgrade, koji je ove godine rekonstruiran i dobio je potpuno novi moderni izgled, a koji pored administrativnih ima i poslovne sadržaje\n„Već nekoliko godina sa BBI bankom imamo vrlo uspješnu saradnju, prije svega kroz formiranje veoma povoljne finansijske linije za našu privredu. Do sada je u privredu Novog Grada plasirano skoro 20 miliona konvertibilnih maraka, kroz veoma povoljne kreditne linije. Program je prepoznat i od strane drugih općina i Kantona Sarajevo. Kroz ove linije do sada je u općini Novi Grad otvoreno oko 500 novih radnih mjesta, a firme koje su korisnici kredita su zadržale, odnosno imaju uposlenih više od 5.000 ljudi“, izjavio je načelnik Efendić.


Ukrajinski ministar finansija oprezan prema organizovanju Eurosonga - 21.05.2016, Sputnik Srbija\nUkrajinski ministar finansija oprezan prema organizovanju Eurosonga\nMinistar finansija Ukrajine Aleksandar Daniljuk izjavio je da uopšte nije protiv održavanja takmičenja „Eurosong 2017“ u Ukrajini, ali da instistira na tome da se... 21.05.2016, Sputnik Srbija\n19:15 21.05.2016 (Osveženo: 19:21 21.05.2016)\n© REUTERS / VALENTYN OGIRENKOUčesnica Evrovizije Ukrajinka Džamala\nMinistar finansija Ukrajine Aleksandar Daniljuk izjavio je da uopšte nije protiv održavanja takmičenja „Eurosong 2017“ u Ukrajini, ali da instistira na tome da se odgovorno pristupi pitanju njegovog finansiranja.\nFinale takmičenja „Pesma Evrovizije“ završilo se u Stokholmu prošle nedelje pobedom ukrajinske pevačice Džamale. Prema pravilima takmičenja, sledeće godine „Pesma Evrovizije“ biće održana u Ukrajini.\nMinistar finansija Aleksandar Daniljuk je predložioda se proceni da li ima koristi da se takmičenje održava u Ukrajini s obzirom na velike rashode za njegovu organizaciju, nakon čega su ukrajinske vlasti dale uverenja da neće odustajati od održavanja takmičenja i da neće prepuštati to pravo nekoj drugoj zemlji.\n„Ja sam, zapravo, apelovao da tom pitanju pristupimo odgovorno“, rekao je ministar televizijskom kanalu „112 Ukrajina“.\nOn je dodao da je to pitanje pokrenuo da se ono ne bi rešavalo nekoliko meseci uoči takmičenja.


Bejl: Nikada nisam imao problem sa Ronaldom\nFudbaler madridskog Reala Geret Bejl rekao je da nikada nije imao problem sa prvom zvezdom tima Kristijanom Ronaldom.\nZidanov plan: Borha, Bejl i Ronaldo ruše Romu\nReal Madrid je pobedom u prvom meču osmine finala u Rimu 2:0 praktično završio posao, ali trener "kraljevskog kluba" Zinedin Zidan ništa ne želi da prepusti slučaju i najavljuje ofanzivu od...\nDobra i loša vest za Real: Bejl in, Modrić aut\nFudbaler Real Madrida Garet Bejl oporavio se od povrede i posle više od 40 dana trenirao je sa ekipom.\n19:20 >> 18:27\nJunajted nudi 70 miliona funti za Abumejanga\nMančester Junajted spremio je 70 miliona funti za transfer fudbalera Borusije iz Dortmunda Pjera-Emerika Abumejanga, tvrdi Dejli Mejl.\nJunajted obnovio interes za Bejla, van Gal nudi 135 miliona\nMenadžer Mančester Junajteda Luj van Gal najavio je da će klub do kraja letnjeg prelaznog roka dovesti još dva pojačanja, a jedan od njih mogao bi da bude fudbaler Reala Geret Bejl.\nHit na internetu: Da li je neko video ovog čoveka?\nTransfer veka: Bajern za Bejla nudi 135 miliona!\nTrener aktuelnog šampiona Evrope madridskog Reala Karlo Anćeloti stao je u odbranu najveće zvezde kluba Kristijana Ronalda kome je publika zviždala u pobedi protiv Almerije od 3:0.\nDaj mi Azara, ja ću tebi Bejla\nReal Madrid spreman je da ponudi zvanično najskupljeg igrača u istoriji fudbala Gereta Bejla u zamenu za najboljeg igrača Čelsija Edena Azara, tvrdi britanski "San".\n"Ne mogu da zamislim Real bez Bejla"\nPredsednik Reala Florentino Perez rekao je danas da nikada nije razmatrao mogućnost da Geret Bejl napusti madridski klub.


Beta 25. avgusta 2020. 08:35\nU saopštenju se ne navode detalji sastanka koji je održan u okviru primirja „Faze 1“ čiji je cilj okončanje tarifnog rata dve najveće svetske ekonomije, koji je poremetio trgovinu širom sveta.\nVlada predsednika Si Djinpinga još od 2016. godine lobira za koordinaciju makroekonomskih politika sa Vašingtonom. Peking nije izneoo nikakve detalje, ali to bi moglo da podrazumeva ekonomski rast, zaposlenost, inflaciju i trgovinu.\nU današnjem telefonskom sastanku učestvovali su potpredsednik kineske vlade Liu He, američki trgovinski predstavnik Robert Lajtizer i ministar finansija Stiven Mnučin, saopštilo je ministarstvo.\n„Dve strane su imale konstruktivan dijalog o pitanjima kao što su jačanje bilateralne koordinacije makroekonomskih politika i sprovodjenje prve faze kinesko-američkog ekonomskog i trgovinskog sporazuma“, navodi se u saopštenju.\nV. Britanija: Stranci sami da plate 2.800 € za karantin\nDve strane složile su se da će stvoriti uslove i atmosferu kako bi nastavile da unapredjuju primenu trgovinskog sporazuma.\nNa osnovu sporazuma „Faza 1“ koji je potpisan u januaru, obe vlade su se složile da suspenduju dodatne kazne za robu jednih i drugih u borbi koju je predsednik Donald Tramp pokrenuo 2018. zbog tehnoloških ambicija Pekinga i trgovinskog viška.\nTaj dogovor je ostao na snazi uprkos rastućim tenzijama u američko-kineskim odnosima, uključujući status Hongkonga, odgovor na pandemiju korona virusa i optužbe za kršenje ljudskih prava na kineskoj muslimanskoj severozapadnoj teritoriji Sindjijang.\nPeking je obećao u okviru sporazuma da će smanjiti svoj trgovinski suficit sa Sjedinjenim Državama većom kupovinom američke poljoprivredne robe.\nTrampov ekonomski savetnik Lari Kudlov rekao je novinarima prošle sedmice da je Bela kuća zadovoljna dosadašnjim kupovinama Pekinga.


Započeta istraživanja biodiverziteta na području Hercegovine - Impuls\nObjavljeno: Petak, 24 Juli 2020 10:49\nCentar za životnu sredinu započeo je istraživanja flore i faune u slivovima pritoka Neretve: Bune, Bunice, Bregave i Trebižata s ciljem da se kroz kombinaciju naučnoistraživačkog rada i aktivnosti zagovaranja postigne dugoročna zaštita i održiva upotreba ovih rijeka, a za dobrobit lokalnih zajednica i šire javnosti.\n„Ovo su prve aktivnosti koje Centar za životnu sredinu vodi u Hercegovini, a koje nisu podrška aktivnostima naših partnera, te nam je posebno drago što je u pitanju upravo ovakav projekat koji temeljno pristupa zaštiti četiri rijeke Hercegovine. Kroz tri godine koliko projekat traje, pokušaćemo prikupiti što više podataka o prirodnim vrijednostima ovog kraja, dati preporuke za održivo upravljanje i nadamo se pokrenuti i zaštitu određenih lokacija uz tokove Bune, Bunice, Bregave i Trebižata“, dodala je Dragana Kovačić Jošić. Rezultati svih istraživanja biće objavljeni i dostupni relevantnim institucijama, široj javnosti, medijima i lokalnim zajednicama. Osim toga, značajan fokus projekta je i na radu s lokalnim zajednicima i drugim učesnicima na podizanju svijesti o značaju zaštićenih područja. Najvažniji cilj projekta je pokretanje inicijative za zaštitu prema nadležnim institucijama, kao i izrada prijedloga za održivo upravljanje ovim rijekama.


Tuzlanski kanton: Za stipendije učenicima deficitarnih zanimanja 100.000 KM – Glas TK\nTuzlanski kanton: Za stipendije učenicima deficitarnih zanimanja 100.000 KM\nredakcija 13. October 2021.\nVlada TK je danas utvrdila uslove, kriterije, postupak i način isplate za dodjelu stipendija redovnim učenicima prvih razreda srednjih škola koji upišu zanimanje sa Liste deficitarnih zanimanja za školsku 2021/2022. godinu.\nPravo na ove stipendije imaju redovni učenici prvih razreda srednjih škola sa područja Tuzlanskog kantona, koji se obrazuju za zanimanja sa utvrđene Liste deficitarnih zanimanja za tekuću školsku godinu.\nUkupna visina stipendije, po jednom kandidatu iznosi 855 KM, a isplata će se vršiti u devet jednakih mjesečnih rata visine 95 KM. Za ovu namjenu u Budžetu TK je osigurano ukupno 100.000 KM.\nPrema Listi, deficitarna zanimanja za tekuću školsku godinu su bravar, zidar-fasader-izolater, keramičar-teracer, krojač, konobar, plinski i vodoinstalater, električar, stolar, tapetar i rukovalac rudarske mehanizacije površinskog kopa.\nPrevious Post: Dnevni bilten o broju zaraženih korona virusom u TK\nNext Post: Nakon remija sa Ukrajinom, Petev optimističan za osvajanje drugog mjesta u grupi i plasmana u baraž


Mali: Spremili smo projekte vredne 10 milijardi evra\nM. D.\t 22. septembra 2015. 19:00\nGradonačelnik Beograda Siniša Mali izjavio je da je Grad Beograd pripremio za investitore više od 60 projekata u ukupnoj vrednosti od 10 milijardi evra i da je njihov cilj da se poveća privredni rast i otvore nova radna mesta.\nOn je na konferenciji “Beogradski investicioni dani” izjavio da su rezultati fiskalne konsolidacije koju je ostvarila Vlada, ali i Grad Beograd, Gradskoj upravi dali za pravo da izađe sa konkretnim koracima, čiji je cilj privredni rast i otvaranje novih radnih mesta.\nMali je rekao da će Grad ponuditi investitorima više od 60 projekata kroz infrastrukturne projekte, direktne investicije i razvoj malih i srednjih preduzeća.\nOn je rekao na da će na tom forumu, između ostalog, teme biti i Beograd na vodi, privatizacija PKB-a, kao i privrede zone, investicije upravljanja otpadom, čija je vrednost oko 250 miliona evra i rekao da je osnovni cilj Gradske uprave da pokaže investitorima da je njihov interes da ulažu novac, ne samo u Beograd, već i u Srbiju.\n“Ako je prošla godina bila godina fiskalne konsolidacije, neka ova i naredna budu godine investicija”, rekao je Mali i dodao da 40 odsto ukupnog BDP-a koji proizvodi Srbija dolazi iz Beograda.\nGrad BeogradinvesticijeSiniša Mali


Vesti Autor:N1 Beograd, Beta16. okt. 202113:10 > 14:1771 komentara\nNekoliko stotina građana okupilo se na "Protestu protiv državnog kriminala" u Beogradu ispred zgrade Republičkog javnog tužilaštva. Aktivista Aleksandar Jovanović Ćuta poručio je da se tužiteljka Zagorka Dolovac "pravi slepa" dok ministri Siniša Mali i Novica Tončev "zgrću lovu na rajskim ostrvima".\n“Za to vreme, ona ‘nesrećna okolnost’, Ana Brnabić, baškari se u Jovankinoj vili, dok narod za 200 evra lemi kablove i jedva preživljava u Srbiji. To je država Aleksandra Vučića“, rekao je Jovanović.\nOkupljeni su nosili transparente „Za pravo na pravdu“, „Roditelji, gde ste? Ovo vam je oteralo decu iz zemlje“, „Vršac protiv kompletnog idiota“ i „Beograd protiv kompletnog idiota“.\nMiloš Baković Adžić iz političke platforme Solidarnost poručio je da mnogi ljudi u Srbiji moraju da rade dva ili tri posla da bi se prehranili, dok penzioneri voze autobuse umesto da uživaju u starosti, a privatni izvršitelji izbacuju ljude na ulicu zbog neplaćenih računa.\n“Za to vreme, neki domaći tajkuni i dalje grabe. Neke strane korporacije nam uništavaju životnu sredinu, neki Beograd na vodi pere novac regionalnih kriminalaca“, rekao je on.\nPoručio je da će neko morati da odgovara za ono što se dešava i da treba da „vrate pare koje su pokrali privatizacijama, kriminalom, zloupotrebom položaja, utajom poreza“.\nOn je rekao da će „istorija da nas pamti“ po tome što nismo znali da se izborimo za pravdu, pozivajući građane da dignu glas.\nProtest su organizovlai pokret Ne davimo Beograd i stranka Zajedno za Srbiju.\nBeogradNe davimo BeogradprotestZajedno za Srbiju


Manifestacija Dan klimatskih promena završena uručenjem medalja | RTK\nU Beloj sali Kulturnog centra Kruševac povodom Dana klimatskih promena održana je završna manifestacija, na kojoj su učesnicima likovnog i multimedijalnog konkursa uručene nagrade.\nPomoćnica gradonačelnika za ekologiju Olivera Drenovac pozdravila je prisutne, a događaju su prisustvovali direktori škola i ustanova u kulturi koje su učestvovale u obeležavanju Dana klimatskih promena, koji je ove godine obeležen je pod sloganom „Planeta zemlja- naš jedini dom“.\nPrvu nagradu u konkurenciji predškolskih ustanova osvojio je grupni rad Žabarskog vrtića. Za najbolji učenika od 1. do 4. razreda proglašen je rad Jasne Godić učenice škole Brana Pavlović, područnog odeljenja u Kamenaru i u kategoriji od 5. do 8. razreda najbolja je bila Anastazija Stanimirović, učenica škole Dositej Obradović.\nZa prisutne koji su do poslednjeg mesta ispunili belu salu KCK-a izveden je prigodan kulturno-umetnički program a u foajeu priređena izložba najboljih radova.\nPrethodno : Period mirovanja za pčele\nSledeće : Uhapšen vozač osumnjičen da je usmrtio biciklistu u Kruševcu


Virtus Pro doveo FL1T-a četiri dana pre početka Majora - RUR Esports\nRuska organizacija, Virtus Pro, je jutros napravila jedan vrlo iznenađujući potez, pošto su samo četiri dana pred početak Majora odlučili da zamene dugogodišnjeg člana, Sandžara “SANJI” Kulijeva, kako bi na njegovo mesto doveli Evgenija ”FL1T” Lebedova.\nKada smo saznali da je FL1T napustio ForZe, očekivano je bilo da će potpisati za Virtus Pro nakon Majora, ali niko nije očekivao da bi ovaj transfer mogao da se desi samo četiri dana pre početka velikog turnira. Iako Sanji nikada individualno nije bio sjajan igrač, mnogi ga smatraju savršenim timskim igračem, koji je uvek spreman da se žrtvuje kako bi njegova ekipa došla do rezultata.\nIpak, o njegovom dolasku se dosta spekulisalo poslednjih meseci, samo se niko ne slaže da je ekipa trebala da napravi ovaj potez u ovako kratkom periodu. Ne samo da je igrač ostao bez prilike da igra na najvećem turniru u istoriji CSGO-a, iako je svoje mesto na njemu zaslužio, već će i FL1T biti bačen u vatru, koji do sada nije ni imao priliku da se uigra sa saigračima.\nKako navodi organizacija, odluka o budućnosti će biti napravljena tek nakon Majora i da je FL1T u ovom trenutku samo privremena opcija, ali takođe smatraju da ekipa sa ovom promenom ima mnogo veće šanse da napravi dobar rezultat. Ovakva izjava svakako ne znači da FL1T nema šanse da bude deo ekipe i nakon Majora, već samo da će svoju konačnu odluku napraviti nakon velikog turnira.\nŠto se Sanjija tiče, on je bio deo ove petorke više od dve i po godine, a deo Virtus Pro-a od decembra 2019. godine. Za to vreme je uspeo da osvoji nekoliko trofeja, kao i da dogura do finala StarLadder Majora u Berlinu, što je možda i njegov najveći uspeh. Zajednica se saoseća sa Uzbekistancem u ovom trenutku, jer ga je organizacija oštetila u ovom trenutku, ali verujemo da će uskoro pronaći novu ekipu, gde će imati priliku da se vrati na sam vrh.\nTags cs:go Fl1t major promena sanji valve Virtus pro\nRazer zaista napravio Zephyr zaštitne maske


Biciklističko-pešačke ulice u Beogradu - Novosti - Turistički svet\nBiciklističko-pešačke ulice u Beogradu\nGrad Beograd će sledeće sedmice uputiti Vladi predloge za izmene zakona kojima će u prestonici Srbije biti omogućeno da se naprave biciklističko - pešačke ulice, izjavio je zamenik gradonačelnika Beograda Goran Vesić.\nKako je naveo za TV Prva, s obzirom da će parlamentarni izbori biti održani 21. juna, ti predlozi, koje je grad formulisao zajedno sa udruženjima biciklista, će najverovatnije sačekati novu vladu.\nPredlozi za koje su dobili podršku od premijerke Ane Brnabić, kako je rekao Vesić, jesu da se uvedu biciklističko - pešačke ulice, u kojima biciklisti i pešaci imaju prednost u odnosu na automobile, što znači da automobili u tim ulicama ne mogu da voze brže od 10 kilometara na čas.\n- To će biti uglavnom manje ulice, koje će povezivati različite biciklističke staze kako bi u starom delu grada biciklisti mogli da koriste staze, a jedna od tih ulica biće Kneginje Zorke - ispričao je Vesić.\nDodaje da će se tražiti još neke izmene zakona, kao što su da biciklisti koriste žute trake, određene subvencije za kupovinu bicikala domaće proizvodnje i da biciklisti mogu da koriste jednosmerne ulice u oba smera.\nVesić kaže da se u ovom trenutku radi 7,7 kilometara biciklističkih staza, a ukupno u Beogradu za sada je oko 110 kilometara biciklističkih staza. Plan je da u naredne dve godine se uradi još 120 kilometara, a u septembru će biti raspisan tender za javne bicikle.


Srbija: Srećan sam što vojnici dočekuju praznike uz veće plate | Kosova.info\nDom|Najnovije|Srbija: Srećan sam što vojnici dočekuju praznike uz veće plate\nSrbija: Srećan sam što vojnici dočekuju praznike uz veće plate\nMinistar odbrane Nebojša Stefanović izjavio je da je “srećan i ponosan što vojnici, podoficiri i oficiri dočekuju Novu godinu i božićne praznike uz veće plate” i ocenio da su kritike sistema odbrane i izjave da je u vojsci loše – daleko od istine.\n„Treće povećanje plata u poslednjih 14 meseci, koje iznosi osam odsto, a koje vojnici dobijaju od januara, nakon 17 odsto koje su dobili do sada, svakako nije za potcenjivanje, a značajno je više od mnogih drugih kategorija u našem društvu. Država je učinila sve, na čelu sa predsednikom Republike i vrhovnim komandantom Vojske Srbije Aleksandrom Vučićem, prepoznala važnost i težinu poziva svakog našeg vojnika i za njih izdvojila najveća povećanja plata“, saopštio je Stefanović.\nDodao je da to još uvek nije dovoljno, niti je idealno, ali da je svakako neuporedivo bolje nego u vremenima kad su vojničke plate bile jedva u vrednosti minimalne zarade.\n„Ljudi su bili i ostaće prioritet predsednika Srbije i Ministarstva odbrane, jer… mi prepoznajemo i požrtvovanost i posvećenost i radimo na tome da naša Vojska bude i ponosna i snažna, jer samo takva garantuje snažnu Srbiju“, navedeno je u saopštenju.\nMoskva kritikuje nemačke isporuke gasa Poljskoj: Nije najracionalnija odluka\nProtest u Briselu zbog novih korona mera: Zatvaraju se bioskopi i pozorišta


Sportske.net - Lešić: "Put u Evropu vodi preko Rusije"\nABA ligaš iz "srca" Šumadije ne nalazi se u najpovoljnijoj situaciji pred gostovanje Spartaku iz Sankt Petersburga u Evrokupu ali bi taj meč mogao da vrati Radnički na pravi kolosek ukoliko bude ostvaren trijumf.\nNakon kvalitetnog početka sezone u ABA ligi i Evrokupu Kragujevčani su upali u rezultatsku krizu kojoj je pridodat i problem nastao samovoljnim odlaskom Muftau Jarua u Ameriku.\nU takvim okolnostima Radnički ide na megdan Spartaku u Sankt Petersburgu u duel osmog kola grupne faze Evrokupa.\n"Trenutna poslednja pozicija na tabeli nije realna slika kvaliteta Spartaka. To je vrlo neugodna ekipa koju predvodi Amerikanac Bart, jedan od najboljih igrača u ovom takmičenju" objašnjava Sava Lešić i dodaje,\n"Mi odlazimo u Rusiju sa ciljem da već tamo upišemo tu jednu pobedu koja bi nam bila propusnica za drugu fazu. Pokazali smo da možemo da se nosimo sa Rusima, verujem da ćemo to i da ponovimo ukoliko zaustavimo Barta" ističe krilni centar Radničkog.\nRadničkom bi eventualna pobeda nad Spartakom trasirala put u drugu rundu takmičenja jer Kragujevčani imaju skor 4-3 nakon sedam kola i teško da bi u poslednja dva kola mogli da ispadnu iz kombinacije za plasman u narednu fazu u Evrokupu pobede li ruski sastav i drugi put u mesec dana.\n"Svesni smo da preko Rusije vodi put u Evropu. Ako sa bar istom željom uđemo i u revanš, imamo veliku šansu da trijumfujemo u Sankt Petersburgu. Pokazali smo, recimo, u Litvaniji, da imamo psiho-fizičku snagu da na gostovanju iskontrolišemo meč do kraja i dođemo do bodova. Možemo da igramo ravnopravno sa svima u grupi, dolazimo u goste puni optimizma, željni smo da uspehom popravimo utisak iz nekoliko utakmica za nama" rekao je Lešić.\nDuel Spartaka i Radničkog igra se u sredu sa početkom od 17 časova po srednjeevropskom vremenu a istog dana sastaće se Neptunas - Panionios i Bešiktaš - Bizons.


Blog TMiscevic - Partnerska uloga Nemačke u procesu pregovora Srbije sa EU (Maj 2014), SlideSearchEngine.com\nBlog TMiscevic - Partnerska uloga Nemačke u procesu pregovora Srbije sa EU (Maj 2014)\nInformation about Blog TMiscevic - Partnerska uloga Nemačke u procesu pregovora Srbije sa...\nPregovori o pristupanju Srbije Evropskoj uniji su složen posao na više nivoa - oni se odvijaju u Briselu, u formi skriniga, kod kuće kroz reformski proces, ali i kroz dijalog sa državama članicama. Suštinski, pregovori se zapravo i vode sa državama članicama, te je važno da one razumeju ono što radimo, kakve planove imamo i posebno da zauzmu ulogu naših partnera u procesu reformi društva i države. I to važi za svaku od članica EU, ali posebno za Nemačku.\nTanja Miščević, šef Pregovaračkog tima za vođenje pregovora o pristupanju Srbije Evropskoj uniji Partnerska uloga Nemačke u procesu pregovora Srbije sa EU Pregovori o pristupanju Srbije Evropskoj uniji su složen posao na više nivoa - oni se odvijaju u Briselu, u formi skriniga, kod kuće kroz reformski proces, ali i kroz dijalog sa državama članicama. Suštinski, pregovori se zapravo i vode sa državama članicama, te je važno da one razumeju ono što radimo, kakve planove imamo i posebno da zauzmu ulogu naših partnera u procesu reformi društva i države. I to važi za svaku od članica EU, ali posebno za Nemačku. Tako je poseta Berlinu, početkom maja, bila odlična prilika da se razgovara o planovima nove Vlade Srbije u narednom periodu, ali i da novu nemačku Vladu i novi saziv Bundestaga prvi put upoznamo sa našim rezultatima i namerama kada je reč o procesu pristupanja Srbije Uniji. Odlična atmosfera, veoma konstruktvne razmene mišljenja i jedna dugo željena reč – poverenje – obeležili su ovu posetu. Upravo ta reč jeste preduslov za dalju saradnju dve zemlje tokom čitavog toka pristupnih pregovora, što će imati za rezultat partnerstvo u okviru punopravnog članstva Srbije u EU. Naši planovi za otvaranje pregovaračkih poglavlja, ali i potrebna tehnička pomoć i prenos znanja i iskustava su bili glavna tema u razgovorima sa Nikolasom Mejerom Landrutom, načelnikom odeljenja za evropsku politiku u Uredu kancelarke, Mihaelom Rotom, državnim ministrom u Ministarstvu inostranih poslova, Kristofom Reclafom, direktorom odseka za proširenje EU u Ministarstvu inostranih poslova i Jergom Bentmanom, šefom odeljenja za EU u Ministarstvu unutrašnjih poslova. Razumevanje naših ideja i planova, problema i izazova sa kojima se suočavamo ne samo tokom pregovora, već naročito u reformskom procesu, ključna su obeležja ovih razgovora. Moramo posebno naglasiti da su svi sagovornici naročito istakli podršku Nemačke našem članstvu u EU, i spremnost da nam u svim tim izazovima i tehnički, i stručno, i finansijski, ali i politički pomognu i pruže jasnu podršku. Pravi izazov, ali i zadovoljstvo bili su i razgovori u Bundestagu. Poslanici, a neki od njih se već godinama bave Srbijom, pokazali su interesovanje i znanje o onome što je na političkoj, ekonomskoj i reformskoj agendi Srbije, ali i regiona. Program nove Vlade Srbije, ekonomske reforme, mere štednje, konsolidacija budžeta, zakonodavna aktivnost i pripreme za otvaranje pregovaračkih poglavlja, uspostavljanje vladavine prava bile su teme koje su posebno interesovale naše sagovornike. Poslanici Bundestaga su\nTanja Miščević, šef Pregovaračkog tima za vođenje pregovora o pristupanju Srbije Evropskoj uniji naročito naglasili značaj nekih od oblasti u toku pregovora, a mi smo im predstavili planove i finasijske aspekte za uvođenje standarda u oblasti zaštite životne sredine, pojačavanje načina komunikacije i upoznavanja građana o procesu pristupanja EU, i naročito, unapređenja regionalne saradnje. Sagovornici su izrazili spremnost da nam pomognu u dostizanju standarda u ovim oblastima. Ipak, kao posebno važno za obnovu poverenja u Srbiju, sem snažnih reformskih zahvata, isticali su hrabrost i doprinos srpske političke elite u procesu dijaloga sa Pristinom. Kroz razgovore sa civilnom društvom izrazili smo spremnost da javnost Nemačke što više upoznajemo sa dogadjajima u Srbiji i pokušamo da promenimo sliku koju smo do nedavno imali, a koja svoje korene, na žalost, ima u nedavnoj prošlosti. Namera nam je da Srbiju predstavimo kao zemlju u tranziciji, stalnim promenama na bolje, koja jača poslovno okruženje za strane investicije, ali pre svega kao društvo koja deli tradicionalne evropske vrednosti. Zato je svakako jedno od priznanja poverenja i partnerskih odnosa bila važna odluka Vlade Nemačke da Srbiju proglasi sigurnom zemljom porekla, i time u velikoj meri reši problem lažnih azilanata. Kada je reč o pregovorima zatražili smo podršku i razumevanje za otvaranje poglavlja 32 – Finansijski nadzor, verujući da je otvaranje ovog poglavlja na početku procesa dobar preduslov za ekonomsku i fiskalnu konsolidaciju, ali i borbu protiv korupcije. Naravno, upoznali smo ih i sa planovima da što pre otvorimo i poglavlja 23 i 24, na kojima već intenzivno radimo i pripremamo se paralelno sa procedurom usvajanja Izveštaja sa skrininga koji teče u EU. Poglavlje 35 je predmet naših intenzivnih konslutacija sa institucijama EU i državama članicama, jer ovo Poglavlje, u okviru koga se vrši monitoring sprovođenja dogovora postignutih tokom dijaloga između Beograda i Prištine jeste novina i za nas i za EU. Neosporno je da se kontakti između Srbije i Nemačke intenziviraju, i da je posle dužeg vremena postignut nivo razumevanja i poverenja, što je za Srbiju od strateškog značaja ne samo u odnosu na pregovore sa EU već i pozicioniranju u Evropi. To samo može pomoći ostvarenju našeg cilja da do kraja 2018. godine završimo veliki posao pregovora i budemo u stanju da preuzmemo sve obaveze iz članstva u EU, a to je moguće samo uz podršku iskusnih partnera i prijatelja, čije će mentorstvo i iskustvo značajno doprineti kvalitetu reformi.\nTanja Miščević: Partnerska uloga Nemačke u procesu ...\n... Partnerska uloga Nemačke u procesu pregovora ... Srbija Nemačka. Blog TMiscevic Partnerska uloga Nemačke u procesu pregovora Srbije sa EU (maj 2014)\nblog_page . Demo Title. / ... Partnerska uloga Nemačke u procesu pregovora Srbije sa EU. Posted on мај 30, 2014. ... Copyright © 2014 Forum Srbija ...\nRTS :: Novi-stari uslovi za ulazak Srbije u EU?\nČinjenica je i da su zemlje članice dobile veći značaj u procesu pregovora i ... pregovora a u januaru 2014 ... u trgovini sa EU ...\nRTS :: Miščević: Saradnja sa Rusijom u skladu sa EU\nŠefica pregovaračkog tima Srbije u pregovorima sa Evropskom unijom Tanja Miščević je, kao ključne teme u vezi sa kojim će Srbija morati da se ...\nBrisel: Srbija počela pregovore - B92.net\n... kojom je i zvanično Srbija počela pregovore sa EU. ... u procesu pristupnih pregovora Srbije sa EU. ... Nemačke Mihael Rod i ...


Suština novog investicionog ciklusa koji pokrećemo jeste razvoj privrede i stvaranje uslova za bolji život i opstanak. Moja poruka mladima i svima koji razmišljaju da odu iz zemlje je da daju šansu Srbiji, jer ona postaje bolje mesto za život, izjavila je danas ministarka građevinarstva, saobraćaja i infrastrukture Zorana Mihajlović.\nMihajlović, koja je i potpredsednica Vlade Srbije, istakla je da vlada "puno ulaže u našu zemlju da bi se ovde bolje živelo".\nSRBIJA NAJKRAĆA RUTA IZMEĐU ISTOKA I ZAPADA Mihajlović: "Umrežavanje pruga i auto-puteva suština razvoja"\nOna je rekla da će samo u narednih nekoliko godina u infrastrukturu biti uloženo najmanje 10 milijardi evra.\n- Infrastruktura je uslov života i opstanka. Srbija ima značajno mesto u regionu i najkraća je ruta između istoka i zapada. To je naš adut i zato godinama unazad ulažemo u infrastrukturu - rekla je Mihajlovićeva.\n"SJAJNA GODINA ZA SRBIJU" Mihajlović o završenim autoputevima i izgradnji novih\nMinistarka je naglasila da se završava Koridor 11, ali i počinje izgradnja više autoputeva, saopštio je kabinet potpredsednikce vlade.\n- Počinjemo izgradnju autoputa Niš-Merdare-Priština, Moravskog i Fruškogorskog koridora, brze saobraćajnice Šabac-Loznica. Radimo intenzivno na rekonstrukciji železničkog saobraćaja u koji se nije ulagalo decenijama, što je posebno važno za naš kargo prevoz. Ulažemo i u vazdušni saobraćaj. Primer je aerodrom u Nišu, koji je pre četiri godine imao 1.000 putnika, a na kraju ove biće ih 420.000 - izjavila je ona.\nMihajlović: Planiramo ulaganje u aerodom Rosulje kod Kruševca\nKOPAONIK NA POČETKU SEZONE PRIVUKAO BLIZU 15.000 GOSTIJU Posetioce dočekale nove staze, ali i puni smeštajni kapaciteti\nNa Kopaoniku je prošlog vikenda otvorena zimska sezona kroz manifestaciju "ski opening" koja je ove godine, prema rečima upućenih, privukla blizu 15.000 gostiju na tu srpsku planinu.\nIstanbul je prošle godine bio prvi na listi gradova u svetu prema doprinosu turizma bruto domaćem proizvodu (BDP).\nUŽIVO, PARTIZAN - CIBONA Crno-beli igraju za Harisa! Pejdž "teroriše" goste u "Areni"


Humanitarna kartica "Veliko srce" | Kamatica\nHumanitarna kartica "Veliko srce"\nObnovljeno igralište otvorili su Nataša Krstić, direktorka marketinga i korporativnih komunikacija Eurobank EFG i naš proslavljeni košarkaš i humanitarni radnik Vlade Divac, u prisustvu dece iz ove predškolske ustanove koja su izvela pesmu projekta „Veliko srce za male ljude“. Ovo zvezdarsko igralište i sprave u njemu prilagođeni su i bezbednoj igri dece sa invaliditetom.\nEurobank EFG i Fond „Ana i Vlade Divac“ lansirali su u februaru ove godine humanitarnu kreditnu karticu „Veliko srce“, pod pokroviteljstvom Ministarstva prosvete Vlade Republike Srbije. Upotreba ove jedinstvene MasterCard kreditne kartice pruža priliku klijentima Banke da podrže obnovu dečijih igrališta u državnim obdaništima širom Srbije bez dodatnih troškova, a zvezdarski vrtić „Sunčica“ prvi je u nizu čije je igralište renovirano iz sredstava prikupljenih iz ove kartice. Pored toga, kompanija EKO Park, koja je dečije igralište snabdela rekvizitima, pružila je svoj doprinos ovoj akciji poklonivši jednu klackalicu.


detalji sa banketa u davosu\nSnezana Djuric Pijevac\t 25.01.2019. 11:26h\nDAVOS - Predsednik Srbije Aleksandar Vučić izjavio je da je na svečanoj večeri u Davosu, kojoj je prisustvovao, Srbija predstavljena na najbolji način, posebno zahvaljujući austrijskom kancelaru Sebastijanu Kurcu, koji je predočio konstruktivnu plitiku Srbije u regionalnim okvirima i ekonomske reforme, koje je naša zemlja sprovela.\n"Bio je to jedan od najvažnijih sastanaka sa najvažnijim ljudima sa kojima sam ikada bio", rekao je Vučić novinarima, govoreći o značaju neformalne, a učinkovite diplomatije kakvu predstavlja događaj tog tipa.\n"Ne znam čime smo mi zaslužili učešće. Veoma interesantna večera, na kojoj smo mnogo toga mogli da naučimo, da vidimo kojim putem se svet kreće i da predstavimo Srbiju na najbolji način", rekao je Vučić.\nKaže da je učinjeno sve da se naša zemlja predstavi na dobar način, ali je posebno zahvalan Sebastijanu Kurcu, koji je veoma biranim rečima govorio o Srbiji, hvalio naše ponašanje u regionalnim okvirima i ekonomske reforme koje smo postigli.\n"I neki ljudi iz Izraela su to činili na najbolji mogući način i ja sam im na tome zahvalan", dodao je.\nPredsednik je istakao da je posebno srećan što je Srbija "na takvom nivou bila predstavljena pred ljudima koji učestvuju u oblikovanju sveta".\nBilo je, kaže, naporno ali je zadovoljan, a čuje, kaže, da ima važnih vesti u zemlji, ili da "može da ih bude, tako da treba da se vraćamo i da rešavamo probleme u zemlji".


Počela sa radom ekonomska škola DSS-a na Zlatiboru – Zlatibor.News\nReading: Počela sa radom ekonomska škola DSS-a na Zlatiboru\nZlatibor.News > Blog > Događaji > Počela sa radom ekonomska škola DSS-a na Zlatiboru\nUpdated 2012/09/01 at 10:38 AM\nJuče je u kongresnom centru Romanija počela sa radom Ekonomska škola Demokratske stranke Srbije. Školu je otvorio potpredsednik DSS-a, Nenad Popović, koji je održao predavanje na temu “Ekonomski izazovi za novu vladu Srbije”. Polaznike škole su pozdravili i Milan Stamatović, predsednik opštine Čajetina i Nemanja Petrović, predsednik Omladine Demokratske stranke Srbije.\nŠkola je organizovana kako bi se članovi Omladine DSS, upoznali sa stanjem u srpskoj ekonomiji. Planirano je da polaznici škole kroz panel diskusije i intenzivna predavanja saznaju kako se najrazvijenije države sveta bore sa krizom, kao i kakve su perspektive srpske ekonomije.\nZa danas su planirana predavanja o investicionim fondovima i razvoju digitalne ekonomije, a biće reči i o značaju gasovoda “Južni tok” za Srbiju.\nViše o ekonomskoj politici Demokratske stranke možete pročitati na stranici ekonomskisavetdss.com gde se mogu preuzeti Program razvoja Srbije 2012-2017, Program razvoja Vojvodine, Lokani programi razvoja, a na istoj stranici se može pogledati i Lokalni program razvoja Čajetine\nTAGGED: cajetina, dss, ekonomska skola dss, milan stamatovic, nenad popovic, zlatibor\nPrevious Article “Plavi mesec” nad Zlatiborom\nNext Article FK Zlatibor pobedio sa 2:0 FK Lauš


Krojački zanat kao kulturno nasleđe - Grad Prokuplje\nKrojački zanat kao kulturno nasleđe\nI galerija Fil-art se svojim programom pridružila manifestaciji “Dani evropske baštine“. U njenom izložbenom prostoru predstavljeni su predmeti,koji su vlasništvo i nasleđe Božidara Filipovića.\nU programu ove večeri učestvovali su starešina crkve Sveti Prokopije otac Nikola i profesor istorije u Osnovnoj školi „Ratko Pavlović Ćićko“ Zoran Pavlović.\n-Našom crkvom treba de se ponosimo gde god u svetu da se nalazimo. Ona je veliki i svojevrstan biser duhovno-istorijskog nasleđa srpskog naroda,istakao je između ostalog govoreći o našoj crkvi kao kulturnom nasleđu,starešina crkve Sveti Prokopije otac Nikola.\nProfesor istorije Pavlović je publici u galeriji Fil-art govorio o starom krojačkom zanatu. On je istakao da je ovaj zanat poznatiji pod imenom šnajderski i da je Prokuplje nekada bilo veoma poznato po dobrim šnajderima.\n-I zanati su deo našeg nasleđa koje treba da čuvamo. Svojom prošlošću,koja nam je u nasleđe ostavila mnoge važne i značajne istorijske datume i spomenike kulture,treba da se ponosimo. Naših starih Prokupčana,koji su bili majstori svog zanata, kroz ovakve manifestacije treba često da se setimo,jer i njihova dela su takođe naše kulturno nasleđe i veliko blago,naglasio je Pavlović.


Uticaj alkohola na centralni nervni sistem žene\nNa centralni nervni sistem žene alkohol deluje otupljujuće i omamljujuće.\nAlkohol prvo parališe više delova mozga, te se razum i kontrola ponašanja polako smanjuju i gube, a niži delovi mozga (nagoni i osećanja) bivaju sve više oslobađani i ispušteni ispod kontrole paralisanih viših delova. Zbog toga žena u alkoholisanom stanju najpre oseća kako je sve jednostavnije nego što je dotle bilo, kako se problemi tope i nestaju, kako joj je lakše pričati, a sve što kaže čini joj se duhovitim i pametnim. Više se ne stidi i ne plaši od okoline i sagovornika, već preuzima inicijativu. Najzad počinje pomalo i da uživa u drugoj sebi, kakvu inače nije poznavala i kakva joj se možda više sviđa od one prve, «normalne» i trezne.\nAko se pijenje nastavi, onda se kritičnost sasvim smanjuje, pa počinje grubo, socijalno neprihvatljivo ponašanje i žena postaje smešno-žalosna kreatura.\nU najtežem stepenu pijanstva, zbog paralize nervnih centara, dolazi do poremećaja spretnosti pokreta. Tada nastaje saplitanje jezikom, teturanje, psihička otupelost, a mogu da se jave i kraći ili duži periodi pomućenja svesti kada se «film prekida» i žena se ničeg ne seća.\nAko se popiju izuzetno velike količine alkohola, naročito ako se to učini naglo, dolazi do akutne paralize vitalnih centara u mozgu i produženoj moždini koja dovodi do teškog trovanja, dubokog besvesnog stanja, pa i do smrti.


Na Štrandu prikupljanje pomoći Grcima postradalim u požaru | TV KANAL 9 NOVI SAD\nNaslovna EMISIJE Na Štrandu prikupljanje pomoći Grcima postradalim u požaru\nNa Štrandu prikupljanje pomoći Grcima postradalim u požaru\nVIDEO K9: Povodom katastrofalnih požara u Atini, koji su odneli više od 90 ljudskih života i izazvali veliku materijalnu štetu, Javno komunalno preduzeće ,,Gradsko zelenilo'' od proteklog vikenda na Štrandu organizuje humanitarnu akciju pod nazivom ,,Dobro se dobrim vraća''.\nKutije za prikupljanje pomoći Grcima postradalim u požarima postavljene su na svakom ulazu na gradsku plažu.\nPočev od subote, sugrađani u skladu sa svojim materijalnim mogućnostima, mogu da doniraju novac narednih 20-ak dana.\n“Naime, usled katastrofalnih posledica požara u Atini, trenutno ima 91 žrtva, dosta ljudi je u teškom stanju, i ogromna materijalna šteta je, mi smo odlučili da za batski grčki narod počnemo da prikupljamo narednih 20-ak dana pomoć. Dakle na kapijama Štranda nalaze se kutije u koje građani svakog dana, sem ponedeljkom, u skladu sa svojim materijalnim mogućnostima, doniraju novac”, rekao je Ivan Nožinić, portparol JKP Gradsko zelenilo.\nZa nesebičnu pomoć koju je narod Grčke više puta pružio našem, posebno tokom Prvog svetskog rata, kaže Nožinić, ovo je najmanje što naši sugrađani mogu da učine.\n“Za vikend je skupljeno oko 25.000 dinara i nadam se da će narednih 20 dana koliko će akcija trajati toga biti još više. Akcija nosi naziv ,,Dobro se dobrim vraća” mislim da to ne treba obrazlagati, zna se koliko su nam Grci, posebno u Prvom svetskom ratu pomogli, a i 1999. godine tokom bombardovanja Srbije i Crne Gore su se vrlo korektno poneli”, naveo je Nožinić.\nPrikupljeni novac, kako je rekao, Grcima će biti prosleđen preko računa Crvenog krsta Srbije koji je nedavno otvoren upravo za ove svrhe.\nPrethodni tekstRegionalana deponija godinama samo u planu\nSledeći tekstRaspored sahrana za utorak, 31. jul


Vlada Srbije donela odluku o sprovođenju studije o efektima vakcinacije protiv korona virusa - Politički.rs\nVlada Srbije usvojila je na današnjoj sednici Predlog zakona o potvrđivanju Sporazuma sa Nemačkom o saradnji u oblasti odbrane, Uredbu o načinu čuvanja, uzorkovanja, sladištenja i uništavanja oduzetih psihoaktivnih supstanci u skladu sa standardima EU, kao i odluku o sprovođenju studije o dejstvu različitih vakcina protiv korona virusa, saopšteno je juče.\nČlanovi Vlade doneli su odluku da se organizuje i sprovede ‘Studija praćenja efekata imunizacije protiv kovid-19 oboljenja u Srbiji’, kao naučni projekat”, koja na slučajnom uzorku populacije treba da sagleda imuni odgovor, “odnosno dinamiku pojavljivanja i dužinu prisustva antitela” nakon primanja različitih vakcina protiv korona virusa.\nNa sednici je usvojena izmenjena Uredba o Programu podsticanja zapošljavanja mladih “Moja prva plata”, kojom se nastavlja realizacija ovog programa i u 2021. godini.\nNa današnjoj sednici usvojena je Uredba o operativnim rezervama derivata nafte, uglja i drugih energenata, kojom će se ove rezerve formirati postepeno do 1. januara 2028. godine, a nakon toga će se održavati u količini i strukturi koja je propisana zakonom.\nDoneta je i odluka o donaciji prehrambenih proizvoda u vrednosti od preko 25 miliona dinara, kao nastavak humanitarnih aktivnosti na globalnom planu, Libanu, Uniji Кomore, Madagaskaru, Centralnoafričkoj Republici, Lesotu, Esvatiniju i Zimbabveu.\nVlada Srbije donela je odluku i o osnivanju Obrazovno-naučnog centra za promociju pedagoških nauka u Jagodini, a doneta je i odluka o utvrdjivanju mera zaštite “Stare kuće porodice Žujović u Nemenikućama”, kao kulturnog dobra, i proglašenje Industrijskog objekta “Stara crepana i ciglana”- Terra u Кikindi za spomenik kulture.\nTagged: UREDBA, VAKCINA, VAKCINACIJA, VLADA REPUBLIKE SRBIJE


Sadržaj ovih web stranica dostupan je javnosti isključivo u informativne svrhe te Autotrans ulaže razumne napore kako bi osigurao pouzdanost, točnost i redovitost ažuriranja informacija objavljenih na ovim web stranicama.\nAutotrans zadržava pravo izmjene sadržaja ili funkcioniranja ovih web stranica u bilo koje vrijeme i bez prethodne najave.\nAutotrans se odriče odgovornosti za bilo kakve netočnosti, nedostatke ili propuste u sadržaju objavljenom na ovoj web stranici, a koji mogu proizlaziti iz pogrešaka pri unosu podataka, tisku, formatiranju ili skeniranju. Nadalje, Autotrans ni u kojem slučaju ne preuzima odgovornost za bilo kakvu štetu, gubitke ili troškove koji mogu nastati kao rezultat uporabe ili nemogućnosti uporabe podataka dostupnih na ovim web stranicama.\nAutotrans ni na koji način nije odgovoran za sadržaj drugih web stranica preko kojih korisnik može pristupiti ovoj web stranici ili drugih web stranica povezanih s njom, niti za bilo kakav gubitak podataka ili prihoda koji su posljedica uporabe web stranica s kojima ova stranica može biti povezana.\nNadalje, Autotrans ne preuzima odgovornost za privremenu nedostupnost web stranica koju su uzrokovali tehnički problemi izvan kontrole Autotransa.


Još 400.000 turističkih vaučera za odmor u Srbiji, u ponudi Novi Sad i Beograd | Luftika\nNajavljene dve milijarde dinara za turističke vaučere za odmor u Srbiji znače da će moći da ih koristi još 400.000 građana, a planirano je da destinacije, osim banja i planina, budu i Novi Sad i Beograd, rekao je za Tanjug ministar trgovine, turizma i telekomunikacija Rasim Ljajić.\nOn je naveo da će za prvih pet meseci ove godine Srbija imati štetu oko 300 miliona evra zbog manjeg deviznog priliva od stranih turista, dodajući da u to nisu uračunata domaća turistička putovanja.\nZa vaučer od 5 hiljada za odmor u Srbiji proveravaju primanja,…\nKorona virus i vakcinacija u Srbiji: Od vola na ražnju, preko uskršnjih…\n“Zato je ova akcija značajna, jer ćemo manjak koji će uslediti zbog manjeg dolazaka stranih gostiju bar delimično nadomestiti akcijom turističkih vaučera”, rekao je Ljajić.\nMinistar je dodao da je do 26. februara ove godine podeljeno 160.000 vaučera.\n“Sa novih 400.000 vaučera razmatramo da proširimo obuhvat onih koji mogu da ih koriste”, rekao je Ljajić i dodao da su te vaučere do sada najviše koristili penzioneri, čak 54 odsto, a zatim nezaposleni i oni čija su primanja manja od 60.000 dinara.\nNavodi da se sada razmatra mogućnost da se Beograd i Novi Sad uključe kao destinacije za odmor na vaučere, te podseća da vaučeri u tim gradovima nisu mogli da budu korišćeni jer su primat imale destinacije u unutrašnjosti Srbije, pre svega banje i planine.\nLjajić kaže da se razmatra mogućnost da i ova dva grada, koja su najviše pogođena u smislu pada turističkog prometa, budu uključena, jer su oni vukli ceo turistički promet u zemlji.\nKaže da su procene da će na svetskom nivou gubitak u oblasti turizma biti oko 450 milijardi evra, jer je, ukazuje, turizam prva grana privrede koja je pogođena zbog pandemije. Međutim, kako kaže, ohrabruje činjenica da je turizam nakon svetske ekonomske krize pokazao da se prvi oporavlja i da je najfleksibilniji na ovakve krize.\noznaketurizam turizam srbija vauceri za odmor u srbiji


MOL Srbija: Novi TNG autogas i Žuta kartica za taksiste - Retail Serbia\nKako navode iz MOL-a, MOL autogas TNG je autogas najvišeg kvaliteta, izrađen po evropskim standardima. Ovaj autogas je bezbedan i omogućava znatnu uštedu, smanjuje buku motora i umanjuje zagađenje životne sredine zbog manje emisije CO2, u poređenju sa emisijama vozila koja pokreću druge vrste goriva. MOL autogas je idealno gorivo za vozila dizajnirana za TNG, kao i za vozila konvertovana za korišćenje TNG-a instaliranjem specijalne opreme.\nPored toga, kompanija MOL Serbia pripremila je i posebnu Žutu karticu (MOL Yellow card) sa dodatnim pogodnostima za taksi vozila. Uz novu Žutu karticu svi vozači taksi vozila na MOL servisnim stanicama koje učestvuju u promociji mogu ostvariti popust od 5,00 rsd po litri na sva goriva i 3,00 RSD po litri na LPG.\nKompletne informacije možete dobiti na svim MOL servisnim stanicama.


Toni Cetinski najprodavanijim albumom "Kao u snu" najavljuje koncerte u Sava centru! : Nadlanu.com\nToni Cetinski najprodavanijim albumom "Kao u snu" najavljuje koncerte u Sava centru!\nObjavljeno 25. apr 2018. / 09:00:11\nNedavno je održao veliki koncert na glavnom zagrebačkom Trgu, u sklopu kojeg je promovisao najiščekivanije izdanje godine, novi album "Kao u snu", a nova pesma "General bez činova" našla se među najslušanijima i najgledanijima u medijskom prostoru.\nSa takvim vetrom u jedrima, Toni stiže u Beograd na još jedan koncertni spektakl, ovoga puta dvodnevni, 26. i 27. aprila.\nNedugo nakon što je najavio prvi koncert u Sava centru za 26. april, zbog ogromnog interesovanja obožavalaca, koji su sa svih strana pohrlili po svoju ulaznicu, najavljen je i drugi koncert dan kasnije.\nToni ovime ponavlja veoma uspešnu beogradsku priču, kada je pre tri godine takođe održao dva nastupa u Areni, kojim je obeležio 25 godina muzičkog rada. Ne sumnjamo kako će prepuni Sava centra s oduševljenjen dočekati novi koncert ovog muzičkog velemajstora.\nSve ovo nastavlja Tonijev niz muzičkih uspeha, a broju njegovih koncerata ne nazire se kraj.\nSve nabrojano još je jedan dokaz kako mu motiva ne nedostaje. Neumoran rad prvenstveno na samom sebi, kao i na pesmama, te energija koju ulaže u svaki svoj koncert, tek su mali deo formule za uspeh, koja Tonija Cetinskog godinama drži u vrhu scene.\nU takvom raspoloženju, koje garantuje istinske muzičke doživljaje, Toni će dočekati i predstojeće koncerte.\nsava centartoni cetinski


Udale se, pa otkrile pravo lice svojih muževa: 10 žena otkriva neverovatna iskustva!\nIma i prijatnih, ali i vrlo neprijatnih iznenađenja, ali ove dame su dokaz da nikoga ne možete potpuno da upoznate, dok ne počnete sa njim da provodite sve vaše vreme\nLjubav i zavođenje 24.12.2015. - 11:22h Autor: Stil\nBez obzira na to koliko ste dugo u srećnoj vezi sa vašom drugom polovinom, potpuno ćete ga upoznati tek kada počnete da živite zajedno.\nMnogi ljudi se vrlo brzo venčavaju, misleći da sve znaju o muškarcu, pa tek u braku otkriju neke njegove osobine, koje pre zajedničkog života nije pokazivao.\nOvih 10 žena su primer za to - one su pravo lice svog muškarca otkrile tek kada su stale na ludi kamen. Neke su bile prijatno, a neke neprijatno iznenađene:\n1. "Dok smo se zabavljali, muž i ja smo išli na spavanje u isto vreme. Kad smo se venčali, primetila sam da on ustvari ide na spavanje mnogo ranije, a da je samo zbog mene ostajao budan. Osim toga, videla sam i da spava sklupčan kao beba, što mi je i dan danas slatko."\n2. "Suprug i ja bili smo u vezi samo šest meseci pre nego što me je zaprosio, tako da ga pre braka nisam dobro poznavala. U suprotnom bih možda razmislila o udaji - ispostavilo se da se tokom zabavljanja ponašao najbolje što ume, a sada je skroz opušten. Možda i previše, jer sada non stop podriguje i pušta gasove."\n3. "Tek smo godinu dana u braku i sve je prilično lepo, jedino što sam otkrila da tokom sna ima nemirne noge. I to vrlo - u sred noći prebaci nogu preko moje i počne da me gura i grebe. Prvi put sam se prepala, sada mi je smešno."\n4. "Znala sam i pre braka da je moj suprug dobar i da ne voli da se svađa, naročito sa rodbinom. Ali, u braku sam naučila da on jednostavno ne zna da kaže Ne, što svi ostali okreću u svoju korist."\n5. "Pre braka nisam imala pojma da moj suprug nikad u životu ne bi pristao na usvajanje dece, ukoliko ja ne mogu da zatrudnim. Ja sam želela da se ostvarim kao majka, na bilo koji način, i da nisam uspela da zatrudnim, sigurno bih se razvela od njega."\n6. "U braku sam saznala da je moj partner na poternici FBI-ja, i to kao drugi najtraženiji prevarant! Kada je prvi put upao u nevolje sa zakonom, verovala sam mu i branila ga, sve dok nisam shvatila da godinama živim u laži. On je sada u zatvoru i više nismo u braku."\n7. "Možda će vama zvučati kao glupost, ali kad sam se udala, primetila sam da moj muž za kupanje koristi dva peškira i obavezno ih tako mokre ostavi na krevetu! Svaki dan! Samo zamislite - tokom hladne večeri poželite da se ušuškate ispod toplog pokrivača, a kada ga podignete, nađete prljave, mokre peškire. I 6 godina kasnije, ovo je i dalje problem."\n8. "Suprug i ja bili smo zajedno 9 godina pre nego što smo se venčali. Nekoliko godina kasnije, ja sam obolela od raka dojke, a on je pokazao ljubav, pažnju i brigu kakvu nisam nikad mogla ni da zamislim!"\n9. "Nakon udaje, saznala sam da moj muž priča i mrmlja u snu, i to vrlo glasno. Na početku sam ustajala u sred noći da vidim šta se to dešava napolju svake noći, dok nisam ukapirala da je to zapravo on."\n10. "Nisam imala pojma da moj suprug ima opsesivno-koplulsivni poremećaj. Naš novi nameštaj ga je izluđivao jer se, po njemu, komadi nisu slagali jedni sa drugima, u mašini za pranje sudova obavezno poređa suđe po nekom svom pravilu, i na vrlo specifičan način razlikuje levu čarapu od desne, kako god da mu to uspeva. Ali, i pored svega toga, ne bih ga menjala ni za šta!"\nNajgori način da saznaš da te partner vara: 7 ljudi otkrilo bizarna iskustva!


Vesti online / Vesti / Srbija / Tači ide u Ameriku "po podršku"\nTači ide u Ameriku "po podršku"\nPredsednik Kosova Hašim Tači boraviće tokom sledeće nedelje u SAD, javlja RTK.\nPlanirano je da se Tači sastane sa visokim zvaničnicima te zemlje koji se direktno bave pitanjem dijaloga između Kosova i Srbije.\n- Predsednik će imati mnogobrojne sastanke sa zvaničnicima SAD, koji poznaju detalje dijaloga, od kojih će, kako se očekuje, dobiti podršku za proces i neophodnost postizanja sporazuma između Kosova i Srbije - rekao je neimenovani diplomatski izvor RTK.\nSAD su učestvovale u svim fazama pregovora između Kosova i Srbije, od Rambujea do sadašnjeg dijaloga o normalizaciji odnosa između dve zemlje.\nVisoki zvaničnici SAD nisu odbacili mogućnost korekcije granica kao rešenje za normalizaciju odnosa Kosova i Srbije.\nSlužbe kabineta predsednika Kosova nisu potvrdile, ali ni odbacile tvrdnje da će Tači posetiti SAD i istakle su da će se o tome izjasniti narednih dana.


NATO pomjera ministarski sastanak zbog Tillersona\nRex Tillerson, američki državni sekretar\nNATO je potvrdio da su sastanak ministara vanjskih poslova NATO članica pomjerili za 31. mart umjesto početak aprila.\nIzvor NATO-a je rekao za RSE u ponedjeljak, da je za 30. mart planirana i sesija Savjeta NATO-Rusija.\nMinistarski sastanak NATO trebalo je da se održi 5. i 6. aprila. Ipak nakon što je postalo jasno da će novi američki državni sekretar Rex Tillerson preskočiti sastanak NATO je ugovorio drugi datum.\nTillerson je odlučio da propusti sastanak u aprilu, što bi bila prva prilika da se susretne za ministrima vanjskih poslova 27 članica Alijanse, što je izazvalo zabrinutost među nekim evropskim zvaničnicima u vezi posvećenosti nove američke administracije NATO-u, naročito nakon što je Tillerson najavio da će ubrzo nakon toga posjetiti Moskvu.\nTillerson je rekao da nije u mogućnosti da učestvuje na prvobitno za april zakazanom ministarskom sastanku jer je planirao da učestvuje na summitu između američkog predsjednika Donalda Trumpa i kineskog predsjednika Si Đipinga u SAD na Floridi.\nPrema novom planu, Tillerson će doputovati u Brisel dan nakon sastanka u Ankari sa turskim predsjednikom Recepom Tayyipom Erdoganom.\nDan uoči ministarskog sastanka, NATO planira održavanje sesije Savjeta NATO-Rusija na ambasadorskom nivou, kažu diplomate upoznate sa razgovorima.\nBiće to prvi sastank Savjeta NATO-Rusija u 2017., nakon tri slična susreta u 2016.\nNATO je suspendovao svu praktičnu saradnju za Moskvom, nakon ruske invazije i aneksije ukrajinskog poluostrva Krim 2014., ali su ostavili otvoren politički kanal komunikacije preko Savjeta NATO-Rusija.


Dan bez duvanskog dima – „Donesi odluku – ostavi duvan“\nIz ZZJZ Valjevo poslednjeg dana maja ohrabrujući izveštaj - u poslednja 24 sata na području Kolubarskog okruga registrovan je svega jedan slučaj infekcije korona virusa i to u Valjevu.\nNovi episkop Eparhije valjevske\nZa novog Episkopa valjevskog Sveti Arhijerejski Sabor SPC izabrao je Isihija Rogića, vikara episkopa novosadskog i bačkog Irineja. Vladika Isihije će naslediti preminulog Episkopa Milutina koji je nepunih četrnaest godina bio na čelu Eparhije valjevske.\nU ambulanti Doma zdravlja Valjevo u Divcima u nedelju je protiv korona virusa za nekoliko sati vakcinisano 29 meštana. Imajući u vidu blizinu grada i redovnog vakcinalnog punkta rezultat je zadovoljavajući, saopšteno je iz valjevskog Doma zdravlja.\nU Valjevu dvoje novozaraženih\nPrema poslednjim informacijama ZZJZ Valjevo, od dvoje novozaraženih u Kolubarskom okrugu, oba lica su iz Valjeva.\nDatum kreiranja: 30 maj 2021\nU Kolubarskom okrugu 16 novoobolelih\nPrema poslednjim informacijama ZZJZ Valjevo, od 16 novozaraženih u Kolubarskom okrugu, 15 lica je iz Valjeva, a jedno iz Mionice.\nU subotu otežan saobraćaj u Ulici Vlade Danilovića\nU subotu 29.05.2021. od 7.00 do 13.00 asfaltiraće se delovi Ulice Vlade Danilovića u Valjevu, pa će se saobraćaj odvijati usporeno. Iz JKP “Vodovod” Valjevo mole građane za strpljenje.\nNovozaraženi u Valjevu i Ubu\nU Kolubarskom okrugu, je potvrđeno ukupno osam novih slučajeva zaraze korona virusom, u Valjevu šest i Ubu dva, dok u opštinama Mionica, Ljig, Lajkovac i Osečina nije bilo novozaraženih.\nPovereništvo SNS u Valjevu se zahvaljuje predsedniku Vučiću\nPovereništvo Srpske napredne stranke u Valjevu neizmerno se zahvaljuje predsedniku Republike Srbije Aleksandru Vučiću na bezuslovnoj podršci, trudu i ličnom zalaganju, kao i napornom radu da u Valjevu bude otvoren pogon renomirane nemačke kompanije "Bizerba",koja je svetski lider u proizvodnji preciznih vaga i jedan od vodećih dobavljača hardverskih i softverskih rešenja iz oblasti sečenja i etiketiranja.\nPredsednik Srbije Aleksandar Vučić sastao se juče sa delegacijom nemačke kompanije "Bizerba", koja je svetski lider u proizvodnji vaga. Ova kompanija je jedan od vodećih dobavljača hardverskih i softverskih rešenja iz oblasti tehnologije vaganja, sečenja i etiketiranja.\nNa predlog Štaba za vanredne situacije grada Valjeva, gradonačelnik Valjeva je doneo Odluku o ukidanju vanredne situacije koja je proglašena 7.jula 2020. godine usled širenja epidemije zarazne bolesti COVID19. Odluka stupa na snagu danom donošenja i biće objavljena u Službenom glasniku grada Valjeva.\nPrema izveštaju ZZJZ u Valjevu od 26. maja 2021. godine, u Kolubarskom okrugu je registrovano 16 lica pozitivnih na korona virus. Od toga , u Valjevu 12, Mionici tri, u Ubu jedan, dok u Lajkovcu, Ljigu i Osečini nije bilo novozaraženih.\n“Osigurati primrenu Zakona o zaštiti vazduha”\nZa prva četiri meseca ove godine Državna merna mreža za automatski monitoring kvaliteta vazduha je zabeležila ukupno 85 „zagađenih“ dana. U drugoj polovini aprila ovaj merni sistem nije radio.


Opoziciji treba mala pobeda – o 13. aprilu i mogućem dijalogu | Talas.rs\nOpoziciji treba mala pobeda – o 13. aprilu i mogućem dijalogu\nVeliki opozicioni skup, ili kako ga nazivaju neki od lidera SZS – moderni ustanak, narodni protest – zakazan je za 13. april. A kad je već najavljen, svakako će se desiti, samo je pitanje koliko je opozicija spremna na zaista kreativan plan koji neće ostati na nivou „da skupimo ljude pa ćemo videti šta dalje“ i u već poznatom domenu improvizacije.\nSve mane toga smo već videli – kako izgleda neplaniran upad u RTS, kako građani reaguju kada im kažete da se ne napušta Predsedništvo dok predsednik Vučić ne izađe (na stranu alternativni izlaz iz zgrade) ili da se ne odlazi od policijske stanice 29. novembar dok privedeni ne budu pušteni, pa se onda ipak od toga odustane. I kao da to nije dovoljno nepromišljeno, usput smo imali priliku da čujemo i neopravdano ambiciozne najave poput one Vuka Jeremića da Vučić pada do Uskrsa.\nUz sve to, izazovi koji postoje od samog početka protesta 1 od 5 miliona i dalje su prisutni: vidan nedostatak mladih ljudi na protestima, kakofonija zahteva protesta, nejasan i nedovoljno konkretan plan akcije, kao i izostanak odgovora na svakodnevno pitanje – „šta ako“ – ako ne ispune zahteve, ako ih ispune, ako izbora bude ili ne bude i za bilo kakav drugi scenario.\nU današnjem intervjuu u NIN-u, predsednik Nove stranke Zoran Živković izneo je do sada najkonkretniji predlog za 13. april koji je, kako kaže, već podelio sa ostatkom opozicije. Živkovićev predlog glasi: „da sednemo 13. aprila ispred Predsedništva i Doma Narodne skupštine, da prijavimo skup do 9. maja svaki dan“, a da zahtev do Dana pobede ostane raspisivanje izbora „u dogledno vreme“, ali uz prethodno sprovođenje zakona koji se tiču medija i izbornog procesa. Dakle, slobodni i pošteni izbori, nakon ispunjavanja uslova za njih.\nAko se do 9. maja ništa ne promeni, kaže Živković, u međuvremenu će se raditi na planu daljeg delovanja.\nU čitavom intervjuu su dati verovatno najkonkretniji odgovori do sada na goruća pitanja i to na jedan razuman i odgovoran način. Neka od njih, ipak, još uvek čekaju odgovore.\nVreme za kreativnost – slobodna zona za koncerte, predstave, govore\nPredlog Zorana Živkovića je na liniji sa najavama koje smo do sada mogli da čujemo – šatorima Janka Veselinovića i „od 13. aprila ne idemo kućama“ Marinike Tepić, kao i jutrošnjom izjavom Vuka Jeremića da je potrebna radikalizacija („inteligentno osmišljene forme mirne građanske neposlušnosti“) ukoliko zahtevi ne budu ispunjeni.\nU planu su, dakle, višednevni događaji na kojima trenutno radi kreativni tim koji je formiran od predstavnika opozicije (potpisnika Sporazuma sa narodom) i organizatora 1od5miliona. Jedan od predloga koji figurira jeste zauzimanje nekog prostora koji bi bio označen kao „slobodna zona“ gde bi bile organizovane različite akcije.\nImajući u vidu sveprisutnu nezainteresovanost mladih ljudi, kako za bavljenje politikom tako i za učešće u aktuelnim protestima, ne bi bilo loše iskoristiti ovu priliku za komuniciranje sa njima, animiranje mlađe populacije.\nZašto, na primer, braća Trifunović, Branislav Lečić ili Caci Mihailović ne bi igrali predstave ili imali improvizacije ispred Skupštine ili Predsedništva? Asocijacije sa protestima devedesetih su tu od samog početka, pa bi se možda moglo učiti iz tadašnjih akcija.\nNeki od učesnika su muzičari – kao što će Sevdah Baby imati DJ nastup na studentskom skupu 6. aprila, isto tako bi Ognjen Radivojević mogao da održi svirku 13. aprila ili bilo kada tokom prolećnih demonstracija. Stendap nastup Nikole Đuričkog generalno privlači mlađu publiku, zašto to ne bismo gledali i sada?\nPritom, ovo su samo neki od umetnika aktivnih u građanskim protestima, a ima ih još mnogo. Umesto slušanja dugih govora u kojima se već, manje više, ponavljaju opšta mesta i slične ideje, verujem da bi (posebno mladima) bilo daleko zanimljivije da gledaju ili i sami učestvuju u različitim kulturnim sadržajima.\nA sve to je već viđeno devedesetih – danas postoji toliko novih bendova, pojedinaca, koncepata i ideja koje okupljaju mlade ljude, da bi najproduktivnije bilo pitati njih: šta želite da vidite? Šta bi vas motivisalo da izađete na ulice?\nSamo, ta pitanja se ne postavljaju ni u sedištu Saveza za Srbiju, ni sa govornice na protestu. Ako želite da komunicirate sa mlađim generacijama, treba da im se obraćate direktno – a to najbolje mogu da rade njihovi vršnjaci koji već učestvuju u protestima.\nOpoziciji je potrebna mala pobeda, a adresa je Narodna skupština\nAko pretpostavimo da će kreativni tim da razradi detaljan plan aktivnosti i učini prolećne demonstracije aktivnim, zanimljivim i u krajnjoj liniji posećenim – ostaje najveće pitanje: šta treba da se desi da bi 13. april i sve što uz njega ide mogao da bude proglašen uspešnim?\nKao i za svaku drugu (političku) aktivnost, uspeh znači da ste postigli zacrtani cilj. Ako je cilj da parlamentarni izbori budu raspisani u „dogledno vreme“ i u odgovarajućim uslovima, to ne može da se desi tokom aprila ili do 9. maja jer postoji zakonski rok za raspisivanje izbora. Najviše što opozicija može da dobije jeste izjava predsednika Vučića da će izbori biti slobodni i pošteni, ali on već sada otvoreno govori da izbori i jesu takvi.\nJedno potencijalno rešenje bilo bi zahtevanje usvajanja preporuka organizacija civilnog društva poput onih koje je objavila CRTA i nadgledanje njihove implementacije.\nMeđutim, da bi bilo kakav zahtev opozicije zapravo bio prihvaćen, nužan preduslov jeste komunikacija vlasti i opozicije koja trenutno ne samo da ne postoji, već i sam Vučić eksplicitno kaže da sa opozicijom nema šta da razgovara. Dakle, da bi protest bio uspešan, ili bilo koji zahtev opozicije bio usvojen, neophodno je da postoji dijalog. Gde se taj dijalog ostvaruje? Za okruglim stolom, u Narodnoj skupštini.\nMoglo bi se nešto reći i o svrsishodnosti bojkota, ali, kao i sa 13. aprilom, tu smo gde smo i sada ima smisla jedino raspravljati o tome šta raditi dalje.\nUmesto zahtevanja slobodnih i poštenih izbora, možda ne bi bilo loše napraviti manji korak ka uspostavljanju komunikacije vlasti i opozicije. Kako bi to moglo da izgleda? Ako je ideja da narodni poslanici, kao što je Živković predložio u pomenutom intervjuu, dežuraju ispred Skupštine i/ili Predsedništva 24 sata dnevno u smenama, možda bi imalo smisla tražiti da predsednica parlamenta Maja Gojković pozove delegaciju opozicije za okrugli sto sa predstavnicima vlasti.\nPoslanici bi bili ispred Skupštine danima, što bi gospođi Gojković dalo priliku da ih u bilo kom trenutku pozove na razgovor.\nAko opozicija nije u potpunosti odustala od institucionalne borbe, a nadamo se da nije, Narodna skupština je najbolji forum u okviru kojeg treba praviti prve korake u ovoj komunikaciji.\nUkoliko bi ovakav zahtev bio prihvaćen, to bi moglo biti proglašeno za malu pobedu u ovoj višemesečnoj borbi za demokratiju u Srbiji. To ne bi bilo ispunjenje ciljeva protesta, ali bi došlo kao preko potreban povod za optimizam desetinama hiljada građana koji neumorno izlaze na ulice od decembra prošle godine.\nZa početak okrugli sto, sve ostalo je prerano predviđati\nSve ovo, naravno, zavisi i od spremnosti građana da u demonstracijama i dalje učestvuju, da u velikom broju dođu u Beograd 13. aprila, da budu tu i 14. u verovatno manjem broju, a za to je potrebno ponuditi jasan i detaljan plan. Taj plan uključuje i scenario za različite provokacije od strane režima na šta treba imati spremne odgovore.\nZavisi i od tehničke pripreme same opozicije i organizatora – nije mala stvar organizovati i obezbediti sigurnost desetina hiljada ljudi, a u ovom trenutku ne možemo da pretpostavimo da li će tog dana biti 5, 10 ili 50 hiljada građana ispred Narodne skupštine.\nU idealnom scenariju za opoziciju, čitava stvar će proći bez nasilja i sukoba sa policijom, građani će biti spremni da istraju, da učestvuju u najavljenim oblicima građanske nsposlušnosti (o kojima takođe još uvek ne znamo ništa), a ishod će biti uspostavljanje bar nekakvog razumevanja od strane vlasti i početak dijaloga, bilo to kroz okrugli sto ili u nekom drugom obliku.\nŠta bi se desilo nakon toga – prerano je za predviđanje. Sama činjenica da vlast pristaje na dijalog bila bi veliki pomak iz trenutnog stanja. Naravno, pitanje je kako bi predstavnici vlasti predstavili ovaj korak – sasvim izvesno ne kao pobedu opozicije. Pitanje je i koliko bi dugo čitav proces trajao, da li bi dijalog bio uspešan, o čemu bi se razgovaralo za okruglim stolom i tako dalje.\nU ovom trenutku, najvažnije je pripremiti se za 13. april sa jasnim ciljem na vidiku. Sve manje od konkretnih zahteva i detaljnog kreativnog plana došlo bi kao razočaranje za već prilično razočarane građane.\nRaspevani cinizam za unutrašnju upotrebu – diplomatija Ivice Dačića\nPohod na Pink – koji je smisao sledećeg protesta?\nTAGS: 1 od 5 miliona 13. april opozicija Protesti